text:
Í Sands skúla er farloyvisstarv sum reingerðarfólk leyst at søkja.
Talan er um farloyvisstarv fram til 01. apríl 2018.
Starvið er 12 tímar/viku, harav 5 tímar/viku eru yvirtíð 1, og er lønt eftir sáttmála við Føroya Arbeiðarafelag.
Umsóknir við møguligum viðmælum og starvsroyndum, skulu verða kommununi í hendi áðrenn fríggjadagin 15. Septembur 2017, kl 16.
Umsóknir skulu sendast til Sands kommunu, Mørkin Mikla 3, 210 Sandur, ella á teldupostadressuna sandur@sandur.fo
Bank Nordik: Hevur tú leiðsluroyndir, og brennur tú fyri at veita eina serliga góða tænastu? So er leiðarastarvið í Kundatænastuni kanska júst nakað fyri teg. Vit sóknast í løtuni eftir einum dugnaligum og virkisfýsnum starvsfelaga at byrja skjótast gjørligt.
Starvið
Sum leiðari í Kundatænastuni í Føroya størsta peningastovni fært tú eitt spennandi og avbjóðandi starv við ávirkan og ábyrgd. Starvið gevur tær ein fjøltáttaðan gerandisdag, og tín fremsta uppgáva verður at taka tær av dagligu leiðsluni í Kundatænastuni, sum telur 25 starvsfólk.
Umframt dagliga leiðsluleiklutin inniber starvið eisini nógv samskifti við kundar umframt tætt innanhýsis samstarv við aðrar deildir í bankanum.
Tíni ábyrgdarøki eru m.a.:
- Ábyrgd av dagligu leiðsluni í Kundatænastuni.
- At tryggja og menna eitt áhaldandi høgt tænastustøði.
- At leggja til rættis ætlanir og áseta mál fyri Kundatænastuna.
Førleikakrøv
Vit sóknast eftir einum persóni, sum hevur:
- viðkomandi útbúgving.
- sjálvstøðugt arbeiðslag.
- er opin, framsøkin, samstarvssinnaður, úrslitagóður og nýhugsandi.
- megnar at hava nógvar bóltar í luftini samstundis.
- dugir at taka skjótar avgerðir.
- er tænastusinnaður fram um alt.
- hevur leiðsluroyndir ella leiðslueginleikar. Tað er ein fyrimunur, um tú hevur royndir innan kundatænastu ella aðrar viðkomandi royndir.
Persónligir eginleikar
Sum leiðari í Kundatænastuni er tað avgerandi, at tú:
- hevur ein jaligan hugburð.
- dugir væl at samskifta við ymisk fólk.
- ert til reiðar at traðka til. - ert ein virkin partur av dagliga arbeiðinum á deildini.
Vit bjóða
Eitt spennandi og avbjóðandi starv við góðum møguleikum fyri fakligari og persónligari menning í einum nútímans og livandi arbeiðsumhvørvi.
Tú verður partur av einum fakliga sterkum og eldhugaðum starvsfólkahópi, og gerandisdagurin í BankNordik-samtakinum ber brá av góðum og opnum samstarvi tvørtur um deildir, fakbólkar og landamørk. Vit leggja stóran dent á, at øll okkara ráðgeving er løtt at skilja, og at tænastan altíð er í hásæti. Í hesum sambandi hevur tú sum leiðari í Kundatænastuni ein lyklaleiklut.
Umsókn
Skrivlig umsókn við lívsrensli (CV) og viðkomandi prógvum skal vera okkum í hendi í seinasta lagi týsdagin 26. september 2017. Umsóknin skal sendast til hr@banknordik.fo. Vilt tú hava meira at vita um starvið, ert tú vælkomin at seta teg í samband við Per Sjørup Christiansen, privatkundastjóra, á tlf. +45 22 60 46 18/76 97 80 02, teldupostur: psc@banknordik.dk ella Heidi Davidsen, starvsfólkaleiðara, á tlf. 330 477, teldupostur hd@banknordik.fo.
Íbúð á fyrstu hædd, ognin matr.nr. 1166e, Tórshavn, Vesturgøta 22, 100 Tórshavn, hervið lýst til sølu.
Talan er um íbúð, ið er 42 m2 til støddar, umframt goymslurúm.
Íbúðin er innrættað soleiðis:
Gongd við , baðirúm v/brúsu, køkur og stova í einum, eitt kamar, umframt altan.
Nærri upplýsingar á telefon 281376 ella á mail, bkv@mail.fo
Ynskir tú at lýsa á portalinum klikka her
Í farna mánað var kunningarfundur fyri teimum, sum hava víst áhuga fyri at gerast fosturforeldur í sambandi við lýsingarátakið hjá Barnaverndarstovuni í summar.
- Vit fegnast um áhugan, ið prógvar, at tað veruliga er hjartarúm millum fólk kring landið. Farið verður komandi tíðina undir at tosa nærri við tey áhugaðu um, hvussu tey kunnu fáa góðkenning sum fosturforeldur, skrivar Barnaverndarstovan. Tá fólk eru góðkend sum fosturforeldur, koma tey í upp í yvirlitið hjá Fosturforeldraskipanini, sum verður nýtt, tá fosturforeldur skulu finnast, ið hóska til einstaka barnið.
Tað ber altíð til at venda sær til Barnaverndarstovuna hjá teimum, ið hava hug at gerast fosturforeldur, og fáa meira at vita.
Modellmynd
2 dagar síðani
Nú fáa bara 5 fólk í Sandoynni arbeiðsloysisstuðul sambært Arbeiðsloysistryggingini. Í alt fáa 410 føroyingar pengar frá Arbeiðsloysistryggingini; 233 kvinnur og 177 menn.
Tað er javnan at hoyra at fiskavirkir kring Føroyar mangla fólk, men ikki øll eru egnaði at arbeiða á slíkum virkjum, men ongantíð fyrr hevur talið verið so lágt og tað er gleðiligt.
2 dagar síðani
Endamálið við venjingini var at royna deilætlanirnar hjá teimum ymisku pørtunum og samskiftið og -starvið partanna millum.
Tey, ið luttóku í sjálvari venjingini vóru Sløkkiliðið í Eystur kommunu, Politiið og Sjúkraflutningstænastan. Harafturat vóru eisini eygleiðarar við fyri teir ymisku innsatspartarnar.
Bólkurin, sum stóð fyri venjingini, fer nú gjøgnumganga eygleiðarafrágreiðingarnar og gera eina felags niðurstøðu saman við innsatspørtunum.
Hesir stóðu fyri venjingini: Heini Østerø, Tórshavnar Sløkkilið, Martin Berg , Politiið, Hans Jákup Simonsen og Hjalgrím Andreasen, Heilsuverk Føroya og Jákup N. Olsen, Landsverk.
Her eru nakrar myndir frá venjingini:
2 dagar síðani
3 dagar síðani
- Nýggja útbúgvingin er ein liður í menningini av fólkaskúlanum. Hon er eitt framstig fyri støddfrøði sum lærugrein – og sanniliga eisini fyri næmingarnar í føroyska fólkaskúlanum.
Tað sigur Jenny Lydersen, undirvísingarleiðari í Mentamálaráðnum, sum hevur verið toghaldari á nýggju vegleiðaraútbúgvingini í støddfrøði.
(greinin heldur fram undir myndini)
Myndatekstur: Jenny Lydersen, undirvísingarstjóri á Mentamálaráðnum, ynskti nýggju vegleiðarunum blíðan byrð og at teirra arbeiði má verða til gagns fyri skúlarnar - og næmingarnar.
Tað var seinnapartin í dag, 20. september, at 30 lærarar fingu prógv, tí tey hava lokið útbúgving sum vegleiðarar í støddfrøði. Talan er um eina diplomútbúgving, sum Mentamálaráðið hevur skipað fyri í samstarvi við danska professiónsútbúgvingarstovnin, UCC.
Nýggju vegleiðararnir starvast sum lærarar í skúlum kring alt landið – flestu teirra í fólkaskúlanum og onkur á miðnámi. Tey skulu framyvir í høvuðsheitum verða vegleiðarar hjá øðrum støddfrøðilærarum og hjá sínum skúlaleiðslum. Tey skulu tó eisini vegleiða viðvíkjandi undirvísing hjá næmingum við serligum avbjóðingum innan støddfrøði.
Jenny Lydersen fegnast um leistin, útbúgvingin er skipað eftir, tí vegleiðararnir fara nú út um landið at bera sínum starvsfeløgum og leiðslum nýggjastu vitanina og nýggjastu arbeiðshættirnar. Tað ger, at ringarnir av útbúgvingini spjaða seg ógvuliga víða og koma soleiðis sera nógvum næmingum til góðar, sigur hon.
Mentamálaráðið hevur áður skipað fyri eftirútbúgvingum fyri lærarar innan lesing og innan serøkið, og nú átti støddfrøðin tørn.
- Støddfrøði er ein stór lærugrein, sum er broytt nógv seinastu árini. Frá mest at arbeiða við tølum er nú talan um eina nýggja tilgongd til støddfrøði, greiðir Jenny Lydersen frá og vísir á hugtøk sum “námsfrøðilig støddfrøði”, "talblindni" og ymisk støddfrøðilig læriamboð.
Vegleiðaraútbúgvingin í støddfrøði er bæði faklig og námsfrøðilig, og hon er bygd á nýggjastu vitanina innan støddfrøðisliga læring. Tey lesandi hava millum annað ognað sær førleikar í at menna og halda við líka eina eftirmetingarmentan í støddfrøði, at taka stig til og menna fakliga orðaskifti í støddfrøði á skúlanum og skipa arbeiði við atliti til at menna støddfrøðiundirvísingina í skúlanum. Ætlanin er, at nýútbúnu vegleiðararnir skulu fremja og integrera støddfrøðivegleiðing í dagligu undirvísingini og virksemi skúlans.
(greinin heldur fram undir myndini)
Myndatekstur: Rigmor Dam, landsstýriskvinna, segði, at fortreytin fyri samfelagsligari menning er, at vit fyrst fáa høvi at mennast sum einstaklingar, og at vit tí taka av menningini, tá høvið býðst. Hon handaði síðani prógvini.
Landsstýriskvinnan í Mentamálum, Rigmor Dam, handaði prógvini seinnapartin. Hon vísti í røðu síni á týdningin av, at vit sum einstaklingar menna okkum alt lívið, tí tað er grundarlagið undir at menna og flyta alt samfelagið.
Útbúgvingin hjá støddfrøðivegleiðarunum byrjaði á vári 2014 og endaði við ritgerð undan summarferiuni nú í ár. Útbúgvingin er á tilsamans 60 ects.
3 dagar síðani
Magnus Heinason var úti til hydrografikanningar um mánaðarskiftið august/september. Á slíkum túrum verða planktonkanningar gjørdar á flestu støðum. Eystanfyri og úti í Hetlandsrennuni var óvanliga nógv til av einum evarskum lítlum veingjasnigli, nevndur limacina.
Limacina er vanlig á okkara leiðum, men sjáldan í serliga stórum nøgdum. Tá glúpprøvar verða tiknir, er tað oftast reyðæti, sum tað sæst mest av í prøvanum, so at prøvin er reyður á liti. Á hesum túrinum var tað tó mest av limacina í fleiri prøvum eystanfyri, og tann stórsti prøvin var úr Hetlandsrennuni – sí mynd niðanfyri, har tey svørtu “kornini” eru skeljarnar hjá limacina-sniglum. Vit kenna ikki orsøkina til, at so nógv er til av júst limacina í ár, men eins og á Landgrunninum, so hava gróðrarumstøðurnar helst verið serliga góðar í ár.
Á hydrografitúrinum vórðu eisini hita- og saltmátingar gjørdar eftir standardskurðunum. Harafturat vórðu data lisin úr tveimum hitamátarum, sum liggja á botni, eins og ein PIES (Pressure Inverted Echo Sounder) varð løgd út norðanfyri. Hetta tólið varð lagt út í samstarvi við granskarar frá Universitetinum í Hamborg og er partur av FARMON-projektinum, skrivar heimasíðan hjá Havstovuni
Sí myndir niðanfyri
3 dagar síðani
Skúlamyndugleikarnir mugu læra seg at finna útav, at um so er, at okkurt nýtt er altavgerandi at fáa inn í skúlan, so eru tvinnir kostir. Andrea á Rípuni, nevndarlimur Føroya Lærarafelags, skrivar
Varð so gleðiliga yvirraskað, tá eg hoyrdi tíðindini í gjár, 14. september. Ein skúlastjóri úttalaði seg í miðlunum um manglandi tímar og manglandi raðfesting av handaligu lærugreinunum. Hetta er ikki ein nýggjur trupulleiki. Eg minnist væl fyri fleiri árum síðan, tá Vestmanna skúli valdi at lækka tímatalið til føroyskt og “gav” teimum handaligu lærugreinunum tímarnar, tí man metti, at tær vóru eins týdningarmiklar, um ikki týdningarmiklari. Eg skal ikki taka dagar millum, hvat er týdningarmiklast, men greitt er, at brúk er fyri bæði handaligum og bókligum lærugreinum.
Í hesi somu samrøðu varð eisini tosað við skúlastjóran á Skúlanum á Fløtum, tí hann fekk tað at ganga upp í eina hægri eind. Eg skal ikki leggja meg út í, hvussu tað ber til, eg vil tó siga, at eg haldi tað vera undranarvert, at journalisturin ikki spyr inn til t.d. hvussu nógvir næmingar eru á hvørjum holdi. Spurt verður heldur ikki um, hvat Hoyvíkar skúli setur sum hægsta næmingatal fyri dygdar undirvísing í mun til aðrar skúlar. Tað kundi verið ein sera áhugaverdur spurningur.
Sjálv havi eg undirvíst í heimkunnleika, har bólkarnir hava verið noyddir at verið sera stórir, tí tímar vóru ikki til at gera fleiri flokkar/hold. Hetta merkir, at næmingarnir ikki í nógv stóran mun sleppa at royna seg, tí so nógv eru at loysa uppgávuna.
Sama er galdandi í t.d. náttúru og tøkni, ið var nýggja stjørnuskotið á himmalinum stutt eftir, at eg byrjaði í starvi sum lærari. Náttúra og tøkni skuldi vera undran og gransking, so næmingarnir kundu standa seg betur í náttúruvísindum. Hetta skuldi tey fyrstu árini gerast uttan lærubók og uttan nakran lærara, ið var kønur í júst hesi lærugrein. Seinni kom so bókin, men møguleikarnir fyri stórari undran og gransking við einum heilum flokki eru ikki nógvir.
Skúlamyndugleikarnir mugu læra seg at finna útav, at um so er, at okkurt nýtt er altavgerandi at fáa inn í skúlan, so eru tvinnir kostir. Antin má lærugreinin fáa ta raðfesting/játtan, ið hon hevur uppiborið ella má okkurt, ið longu er í fólkaskúlanum víkja. Tað er ikki rætt, at alt skal inn við somu ella lítið øktari játtan, fyri síðan at biðja lærararnar renna skjótari ella noyða leiðslurnar at vera kreativar við játtanini.
Er tað leisturin, so fáa vit skótt ein fólkaskúla, ið syndrast, tí kreftirnar, ið skulu bera skúlan fram, antin leita nýggjar leiðir ella eru sjúkrameldaðar vegna strongd.
3 dagar síðani
Dirigentur: Bernharður Wilkinson, Solistur: Svante Henryson(SE).
Á skránni er CELLOKONSERT NR 1 “Songs from the Milky Way” eftir Svante Henryson, Andrea Tarrodi: Zephyros og 3. symfoni hjá Franz Berwald.
Meira um Svante Henryson og hansara cellokonsert á svenskum:
"Är det möjligt att på traditionellt vis komponera en konsert för ett soloinstrument och orkester och samtidigt låta vår egen tids rock- och jazz-musik få fritt spelrum i ett tonernas och rytmernas pulserande flöde?
Svante Henrysons första cellokonsert, beställd av Nordiska Kammarorkestern och uruppförd av dem 1998 med tonsättaren själv i solostämman, är musik utan gränser. Den sveper över tid och rum, från vår västerländska konstmusiks äldsta former till nutidens av notation obundna musikformer.
Cellokonserten samlar och förenar drag från skilda musikvärldar och dess melodier, rytmer, harmonier och klangfärger. I sex satser söker den sensuellt sjungande solostämman sig fram, först trevande, sedan alltmer säker om färdriktningen.
Från det inledande Introduction&Adagio, där cellon framför ett av konsertens huvudteman med ett sjungande pizzicato, och den delvis judiskt-orientaliskt klingande Andantesatsen, tar celllon med sig orkestern på en åktur med trumsetet som motor i den tredje satsen Ride.
I den fjärde satsen, Sarabande&Groove, gör den sig fri i improvisationer tillsammans med piano, elbas och trummor. I Vocalise&Passacaglia sjunger cellon, innan kontrabasarna börjar sin ständigt upprepade basgång som leder fram till verkets extrema höjdpunkt.
I finalsatsens Brutale passerar väl valda citat av tonsättarkollegor som Igor Stravinsky, Deep Purple och Dimitri Sjostakovitj revy, och i avslutande Farewell hörs teman från verkets tidigare satser uppstå, flamma upp och försvinna, likt stjärnor som slocknar mot den svarta himlen i dessa magiskt mytiska Sånger från Vintergatan."
Birgitta Huldt
ANNAT KORTARE ALTERNATIV
Svante Henrysons Cellokonsert nr 1 har undertiteln "Songs from the Milky Way" som betyder Sånger från Vintergatan.
Den komponerades 1998 på beställning av Sundsvalls Kammarorkester och spelades in på skiva 2000 av Västerås Sinfonietta. Verket är, med sina tydliga influenser från både jazz, pop, hårdrock och traditionell cellokonsert, ett direkt uttryck för tonsättarens speciella musikerpersonlighet.
Cellon är elförstärkt och den traditionella orkesterbesättningen är utökad med de moderna instrumenten elpiano, elbas och trumset.
SVANTE HENRYSON
Svante Henryson växte upp i Umeå, där han började sin musikerbana som el- och kontra-basist inom rock och jazz. Efter studierna, bl.a. vid Musikaliska Akademien i Prag, blev han rekordung solobasist i Oslo Filharmonien.
Därefter följde ett musikaliskt lappkast och han flyttade till USA för att bli elbasist i ett världsberömt hårdrockband.
Under de många långa världsturnéerna lärde han sig ytterligare ett instrument: cello – hans unika spelstil är gränssprängande i både klanger, teknik och inte minst genremässigt.
Med sina tre instrument rör sig Svante obehindrat inom ett osedvanligt stort musikaliskt spektrum, vilket den digra listan på prominenta samarbetspartners inom vitt skilda genrer vittnar om.
Svante Henryson är även en prisbelönt tonsättare. På verklistan återfinns orkesterverk, kammarmusik, körverk, bl.a. det samiskspråkiga oratioret Vidderna Inom Mig, och solokonserter, bl.a. för moderna instrument såsom elbas och steelpans. Hans Sonat för soloviolin utsågs till Årets Kammarmusikverk 2010 av Sveriges Musikförläggare.
Svante Henryson är ledamot av Kungliga Musikaliska Akademien, och konstnärlig ledare för Umeå Kammarmusikfestival.
2014 fick han P2:s Jazzkatten - Årets Musiker, och belönades 2015 med det prestigefyllda Nordiska Rådets Musikpris.
3 dagar síðani
Hátíðarhald verður tann 4. oktober í Kirkju í sambandi við, at loysn er funnin um oljuflutning til Fugloyar.
Í samband við at formlig avtala millum Heilsu- og innlendismálaráðið, Strandfaraskip Landsins, P/F Magn, Elfelagið SEV og Fugloyar kommunu um oljuflutning til Fugloyar verður sett í verk, verður skipað fyri hátíðarhaldi á Kirkju.
Í avtaluni eru partarnir samdir um at loysa málið um oljuflutning til Fugloyar soleiðis, at tað slepst undan at flyta oljutunnur út í oynna, og at olja verður koyrd til hvørt húski/oljutanga í bygdunum Kirkja og Hattarvík.
Hátíðarhaldið verður mikudagin 4. oktober 2017 kl. 13:30.
Skrá:
• Amalia í Frammistovu, borgarstjóri bjóðar vælkomin.
• Sirið Stenberg, landsstýriskvinna flytir fram røðu.
• Olja verður latin til fyrsta kundan.
Aftaná verður borðhald í lærarahúsinum á Kirkju.
3 dagar síðani
Virksemið norðan fyri tunlarnar Norður um Fjall er økt munandi seinastu árini. Hetta hevur millum annað við sær, at neyðugt er at økja um el-orkuna í økinum. Tí fer SEV komandi mánaðirnar undir arbeiðið at leggja el-kaðlar gjøgnum tunlarnar Norður um Fjall. Talan er um eitt heldur krevjandi arbeiði, sum tekur tíð, og sum tískil eisini fer at ávirka ferðsluna í tunlunum. Arbeiðið byrjar hálvan oktober og fer væntandi at taka umleið seks mánaðir. Í hesum tíðarskeiði verða tunlarnir stongdir, meðan arbeitt verður millum klokkan 23.00 á kvøldi til 05.30 á morgni. Tó sleppur ferðsla ígjøgnum tunlarnar kl. 01.00.
Í sambandi við fyrireiking av arbeiðinum eru serligar trygdarætlanir gjørdar fyri arbeiðið, soleiðis at trygdin í tunlunum verður minst møguliga ávirkað , meðan arbeitt verður. Hvørja nátt verður tyrvt út yvir aftur grevsturin, og vegurin verður somuleiðis javnan vaskaður, soleiðis at ferðslan um dagin verður minst møguliga nervað av arbeiðinum. Tá arbeiðið er liðugt, verður øll vegbreiddin asfalterað av nýggjum.
Kunnandi fundur í Skúlanum á Fossanesi í Norðdepli
Skipað verður fyri kunnandi fundi um hetta arbeiðið mikudagin 27. september kl. 19.00 í Skúlanum á Fossanesi í Norðdepli, har umboð fyri SEV, Landsverk, kring liggjandi kommunurnar og tilbúgvingina í Norðoyggjum vera til staðar. Endamálið við fundinum er at geva øllum áhugaðum innlit í verkætlanina, hví hetta arbeiðið er neyðugt at fara undir júst nú, og eisini at geva øllum innlit í tíðarætlan fyri verkætlanina og broyttu ferðsluviðurskiftini í tunlunum hetta tíðarskeiðið.
Sí meiri, www.sev.fo
3 dagar síðani
Kom og fagna heystinum í Smiðjuni í Lítluvík.
Hósdagin 21. september kl 17 letur Finleif Mortensen upp framsýning við oljumálningum í Smiðjuni í Lítluvík.
Framsýningin hevur heitið Heystfagnaður, tí tað er júst heystið við teimum skiftandi litunum í bøi og haga, sum hevur givið íblástur til málningarnar.
Eisini mongu náttúruupplivingarnar í summar eru við á framsýningini. Grót, hamrar og skorar verða gandaðir til litríkar málningar, tá teir koma á løriftið hjá Finleifi.
Og so eru tað smáu bygdirnar og býurin. Ikki soleiðis, sum eygað vanliga sær tey, men heldur sum eitt úttrykk við litum og formum.
Á hesari framsýningini eru eisini tvey verk, ið eru sett saman av fleiri smærri málningum, sum skapa eina heild.
Framsýningin hjá Finleifi Mortensen í Smiðjuni er opin hvønn dag til og við týsdagin 26. september.
Gerandisdagar er opið kl 13-19, leygardag kl 11-19 og sunnudag kl 14-19.
3 dagar síðani
FarGen-verkætlanin hevur á móttøku í dag fingið gávukekk áljóðandi 1,5 mió. kr frá Betri Stuðli, sum er stuðulsgrunnur hjá Betri samtakinum. Peningurin er oyramerktur til eitt tól, sum ger, at til ber at framleiða eitt føroyskt tilvísingargenom. Eitt føroyskt tilvísingargenom vísir, hvussu miðal ílegusamansetingin hjá føroyingum er.
Noomi O. Gregersen, verkætlanarleiðari hjá FarGen, fegnast um stórfingnu gávuna: ”Vit høvdu næstan uppgivið at byggja upp føroyska tilvísingargenomið júst nú, tí kostnaðurin var so høgur. So kom nýggj tøkni á marknaðin, og tá Betri Stuðul játtaði okkum pening at útvega okkum eitt nýtt tól, sá alt nógv ljósari út. Nýggja tólið ger, at vit nú kunnu framleiða føroyska tilvísingargenomið bæði skjótari og bíligari enn áður”.
Eitt føroyskt tilvísingargenom er eitt hent amboð bæði hjá læknum og granskarum til heilsufremjandi endamál. Tilvísingargenomið kann m.a. verða brúkt til at finna fram til sjúkuelvandi ílegur. Av tí at Føroyar verða roknaðar sum eitt arvafrøðiliga avmarkað fólk, kann vera lættari at finna sjúkuílegur her enn í meira samansettum samfeløgum. Úrslitini frá gransking í føroyskum genomum kunnu tó eisini brúkast breitt og hava ávirkan uttanlands.
“Betri ynskir at ganga á odda, tá talan er um at vísa samfelagsliga ábyrgd og stuðla samfelagsgagnligum virksemi, sum kemur okkum øllum til góðar og ger okkara lív betri í Føroyum” sigur Birgir Nielsen, nevndarformaður í Betri Stuðli. “Virksemið hjá FarGen fevnir um flestu kjarnuendamálini hjá stuðulsgrunninum, sum eru m.a. sjúkufyribyrging, gransking og at skapa tryggleika. Tí hava vit valt at stuðla FarGen-verkætlanini við at lata pening til nýtt tól, sum í síðsta enda fer at hjálpa bæði granskarum og læknum í teirra arbeiði at betra um heilsuna hjá øllum føroyingum.
” Málið er at lesa arvastreingin (genomið) hjá øllum føroyingum, sum vilja tað. Tað verður gjørt út frá eini blóðroynd. FarGen-verkætlanin hevur verið í gongd í eitt ár, og higartil eru umleið 1150 blóðroyndir tiknar.
3 dagar síðani
Tað vóru 75.602 gistingar í ferðavinnuni fyrra hálvár í ár. Tað eru 9% ella 6.205 fleiri gistingar enn sama tíðarskeið í fjør og knappliga 8.000 fleiri enn sama tíðarskeið fyrra árið, tá annars sólarmyrkingin var.
33% av gistingunum vóru hjá ferðafólkið úr Danmark, 26% úr Føroyum, 27% úr øðrum europeiskum londum og tey síðstu 4% uttan fyri Europa.
Størsti vøksturin í tali var hjá ferðafólki úr Danmark við 2.000, úr Sveis við 1800 og Bretlandi við 1100, meðan tað minkaði við 1100 gistingum hjá fólki, búsitandi í Føroyum.
Býtt á øki var allur vøksturin í Suðurstreymi, har gistingarnar vóru 17% fleiri, meðan tær vóru 5% færri uttan fyri Suðurstreym.
Tað er vert at hava í huga, at hendan uppgerðin av gistingarhagtølum fevnir ikki um tann gistingarháttin, ið verður nevndur ‘airbnb’, tí Hagstovan hevur ikki atgongd til upplýsingar um gistingar av hesum slag.
Mánaðarliga er tað ein javnur vøkstur ár fyri ár, síðan ársbyrjan 2013, tá farið varð undir at innsavna hagtøl um gistingar kring landið, og 2016 og 2017 ikki bara halda sama støðið men fara eisini upp um merkisárið 2015, tá tað sum sæðst var serliga stórur vøkstur í mars í samband við sólarmyrkingina.
Flestu gistingar hjá fólki úr Danmark
Fyrra hálvár vóru nógv tær flestu gistingarnar, 33%, hjá fólki, sum búgva í Danmark og síðani hjá føroyingum sjálvum við 26%. Europeisk lond uttan fyri Norðurlond standa fyri 20% av gistingunum, meðan Norðurlond, frároknað Danmark og Føroyar, standa fyri 17% av gistingunum. So er eitt langt lop niður til teirra, ið koma úr londum uttan fyri Europa, t.e. Asia, Amerika, Kyrrahavslond og Afrika við tilsamans 4%.
Í talvuni niðanfyri eru gistingar býttar eftir einstøkum londum, har ferðafólkini búgva. Umframt úr Danmark og Føroyum, ið sum nevnt eru langt ovast, koma tey nógvum ymiskum londum um okkara leiðir, so sum Noreg, Bretland, Týskland, Svøríki og Íslandi og øðrum londum víða um í Europa.
Merkisverdur er tann stóri vøksturin hjá nøkrum londum í bólkinum Europa annars, sum fara upp úr 2.000 til 5.000 gistingar. Her er tað serliga Sveis við 1800 fleiri gistingum, umframt Russland, Lettland, Luksemborg, Turkaland og Serbia, sum tilsamans økja um talið av gistingum við 1300. M.a. høvdu vit ítróttarvitjanir úr Sveis og Lettlandi fyrr í ár.
Tveir triðingar av ferðavinnugistingunum vóru í Suðurstreymi
Tað vóru eisini umskaringar í gistingartølunum millum Suðurstreym og Føroyar annars: 7.538 fleiri í Suðurstreymi og 1.333 færri uttan fyri Suðurstreym. Tá talan er um talið av gestum, t.v.s. innskrivingum, er tó lutfalsliga javnt stórur vøkstur í báðum økjum.
Av samlaða talinum av gistingum vóru tveir triðingar Suðurstreymi.
89% av gistingum í Suðurstreymi í gistingarhúsi – 75% í Føroyum annars
Verður hugt eftir gistingarhátti er ikki so stórur munur á Suðurstreymi og Føroyum annars. 89% av øllum gistingum í Suðurstreymi vóru í gistingarhúsi, samanborið við 75% í Føroyum annars. Nógv størsta broytingin er stóra minkingin í kamping bæði í Suðurstreymi og í Føroyum annars, sum tilsamans minkaði niður í eina helvt.
Ymisk gongd fyri tal av gistingum og tal av gestum
Samanlagt hava gistingarhús 7.150 fleiri gistingar enn sama tíðarskeið í fjør. Næstan allur hesin vøksturin var í Suðurstreymi, svarandi til ein vøkstur á 16%, meðan vøksturin var 4% uttan fyri Suðurstreym.
Tá tað snýr seg um tal av innskrivaðum gestum var lutfalsliga javnt stórur vøkstur í Suðurstreymi við 16% og Føroyum annars við 14%.
Í miðal gista ferðafólk hálvatriðju nátt
Út frá upplýsingum um tal av gistingarnætrum og um tal av innskrivingum ber til at rokna eitt miðaltal fyri, hvussu nógvar nætur hvør persónur gistir. Hetta sæst í talvuni niðanfyri. Fyri allar Føroyar gisti hvør persónur í miðal 2,4 nætur, tað sama sum sama tíðarskeið í 2016. Longst gista fólk, sum leiga íbúð ella hús, har miðaltalið er 3,8 nætur fyri alt landið.
Hvat er ein gisting og ein innskriving
Viðvíkjandi uppgerðarháttinum, so verður ein gisting tald sum hvør einstøk nátt, ið ein persónur gistir á gistingarstaði, ið skrásetir og letur Hagstovuni upplýsingar um gistingar. Í hagtølunum eru eisini innskrivingar, t.e. tal av fólki, sum skriva seg inn í gistingarhús, íbúð og hús, kamping ella ból og bita. Sum nevnt ber ikki til hjá Hagstovuna at fáa upplýsingar um gistingar umvegis ‘Airbnb’, heldur ikki ábendingar um, hvussu nógv hesin gistingarháttur vindur uppá seg og skeiklar myndina av gistingarvinnuni í Føroyum.
4 dagar síðani
4 dagar síðani
Fólkaheilsuráðið ynskir at fáa uppskot um eina gerandishetju.
Í sambandi við Fólkaheilsuráðstevnuna fríggjadagin 20. oktober verður gerandishetjan avdúkað. Almenningurin fær við hesum høvi at skjóta upp tann, sum hildin verður at hava henda heiður uppibornan.
Endamálið við at finna gerandishetjuna er at heiðra tann ella tey, sum hava gjørt nakað munagott innan heilsufremjan. Á henda hátt ber til at varpa ljós á tey mongu og ymsu, sum gera sjálvboðið arbeiði ella á annan hátt betra um umstøðurnar hjá fólki. Tey tilnevndu kunnu vera einstaklingar, feløg, arbeiðspláss, kommunur, granskarar o.s.fr. Øll kunnu tilnevna gerandishetjuna. Ein dómsnevnd tekur støðu til, hvør fær heiðurin.
Seinast freist at koma við uppskotum er 12. oktober 2017.
Tey, sum ynskja at koma við uppskotum skulu útfylla oyðiblað, sum liggur á heimasíðuni hjá Fólkaheilsuráðnum.
4 dagar síðani


c: text/html

text:
Ráðgevingin fyri føroyingar í Danmark hjálpir lesandi til rættis í nýggjalestrarumhvørvinum. Hetta er ein alneyðug íløga í útbúgving og er bæði lesandi og føroyska samfelagið at gagni.
Ráðgevingin er ein sambindingarliður millum føroyska útisetaumhvørvið og føroyska samfelagið, og hon knýtir føroysk lesandi í Danmark tættari at føroyska samfelagnum – ikki at tí danska samfelagnum. Tað er tí ikki rætt, tá landsstýriskvinnan í almannamálum tann 8. oktobur í Degi og Viku førir fram, at Ráðgevingin er við til at gera føroyingar til danir í Danmark – heldur tvørtur ímóti.
Meginfelag Føroyskra Studenta ger vart við, at útbúgvingartilboðini í Føroyum framvegis eru avmarkað, samstundis sum føroyska samfelagið tørvar førleikarnar, ið føroyingar nema sær uttanlands. Uml. 80 prosent av føroyingum, ið fara uttanlands undir framhaldandi lestur, fara til Danmarkar - og viðurskiftini hjá føroyskum lesandi í Danmark hava tí alstóran týdning fyri føroyska samfelagið.
Ráðgevingin svaraði í fjør upp ímóti túsund fyrispurningum frá føroyskum lesandi: Hesi tølini tala fyri seg. Tað, sum ger Ráðgevingina fyri føroyingar í Danmark so serstaka og dýrabæra, er, at hon hevur serkøna vitan innan bæði føroyska og danska lóggávu. Ráðgevingin fevnir m.a. um flyting úr og til Føroya, føroysk og donsk skattaviðurskifti, sosial viðurskifti og lestrarvegleiðing.
Fellur ráðgevingin burtur, er avleiðingin eingin ella einans donsk ráðgeving. Tá kunnu vit práta um í størri mun at assimilera føroysk lesandi í danska samfelagið.
At spara sambindarliðin millum Føroyar og útisetaumhvørvið er ein beinleiðis stuðul til fólkafráflytinga. Ein sparing av sambindarliðnum er at siga, at útisetar ikki eru ynsktir aftur heim. Meginfelag Føroyskra Studenta mótmælir hesum. Hetta ger Føroyar fátækari í eini tíð, har okkum tørva allar kreftir á dekkinum.
Meginfelag Føroyskra Studenta mælir tí landsstýriskvinnuni í almannamálum og landsstýrinum sum heild inniliga til at endurskoða sína ætlan, soleidiðs at lesandi í Danmark framvegis kunnu hava ein góðan sambindingarlið til heimlandið, ið eisini ráðgevur teimum um, hvussu tey flyta heimaftur.

robotstxt: allowed

filter: keep


text:
Um Sannu og vinfólk hennara og eina pumu, ið knappliga fer at ganga í gøtunum og skapa rumbul um seg.
Puman hjálpir teimum hjálparleysu og samstundis byrjar sanna at vakna á løgnum støðum og minnist ikki, hvat er hent.
Hvat samband hevur hetta við pununa? Tað er loyndarfult, løgið og óskiljandi. og sum tað plagar at vera í bókunum eftir Lauru trenter, ógvuliga spennandi!
Hetta er samstundis ein innilig søga um eina gentu, sum hevur mist mammu sína og um at arbeiða seg sum frægast burtur úr sorgini.
Aftur


text:
Annika Kunoy Im 11.09.2017 (14:10)
Góð ráð til teirra sum ikki tíma at renna
Nógvir føroyingar renna nógv - bæði inni á rennubondum og úti í náttúruni. Renningin er væl umtókt, og nógvar rennikappingar eru alt árið. Ert tú tó ein av teimum, ið ikki tímur so væl at renn, men kundi hugsað tær, at tú orkaði og tímdi betur, so mælir danska blaðið iform til, at tú hevur hesi fimm punktini í huga:
1. Byrja varliga. Gott er at vera íðin, men havast skal í huga, at ert tú ikki vanur við at renna, so skalt tú í fyrstuni ikki gera alt ov nógv av. Á byrja við eru tveir ella tríggir túrar um vikuna at viðmæla
2. Broyt vanarnar. Vel ymiskar teinar, broyt ferðina og hugsa um at lendi, sum tú rennir á ikki altíð er tað sama. Soleiðis verða túrarnir fjølbroyttari, tú tímur betri og orkar betri.
3. Vel rætta tíðspunktið. Summi dáma og orka best um morgunin, onnur seinnapartin ella um kvøldið. Royn rennitúrin ymiskar tíðir á degnum, so tú finnur tað tíðspunktið, ið passar best til tín.
4. Hita upp. Tá tú ikki hitar upp, áðrenn tú rennur, so er størri møguleiki fyri skaða. Gang skjótt og svinga armarnar í eini fimm minuttir, áðrenn tú fert at renna, mælir iform til.
5. Ger venjingina hugnaliga. Renn saman við onkrum øðrum, so at renningin verður sosial. Ella lurta eftir góðum tónleiki ella eini bók.


text:
World Ocean Day. Vit hava í Føroyum ein fantastiskan heim undir vatnskorpuni. Hesin heimur er so gott sum órørdur og heilt vit kenna nokk øll myndirnar frá Inga Sørensen sum vísa hvussu vakur hesin heimur er. Latið okkum varveita tað soleiðis so vit í framtíðini enn hava ein so vakran heim rundan um okkum. Endamálið […]
http://portal.fo/tunnuslattur+a+sjonum+i+morgin.html
Leygarkvøldið 5. november 2016 kl 20:16 skipar Tórshavnar Froskmannafelag fyri náttarkavi í Sandagerði sum partur av altjóða tiltakinum Diversnight. Aftaná er ætlanin at hava eina hugnaløtu við øli á Sjósavninum. Diversnight hevur verið á hvørjum ári síðani 2005, og í fjør vóru íalt 1734 kavarar úr nógvum ymiskum londum. Føroyar var við á fyrsta sinni í […]
Ársaðalfundur hjá Tórshavnar Froskmannafelag Ársaðalfundur felagsins verður á Sjósavninum, 8. septembur kl. 20:00. Mál, í skulu takast upp, skulu vera nevndini í hendi seinast 7 dagar áðrenn aðalfundin Ársaðalfundurin verður hildin við hesi dagsskrá: 1. Val av orðstýrara og fundarskrivara. 2. Ársfrágreiðing formansins. 3. Framløga av granskoðaðum roknskapi til góðkenningar. 4. Val av nevndarlimum og […]
Góðu limir og komandi limir Vit hava seinastu tíðina arbeitt við at fáa felagshølið til okkara virksemið. Tað er nú blivið til veruleika. Í hesum sambandið vilja vit bjóða øllum limun og áhugaðum til ein felagsfund í nýggju hølunum Úti á Bakka. Ætlanin er at fáa input frá limum og fólki í møta upp. […]
Tórshavnar býráð hevur í kvøld samtykt at geva Tórshavnar Froskmannafelag og Kajakfelagnum innivist í kommunalu neystunum undir Bakka – Tað er gleðiligt, at vit í býráðnum í kvøld hava samtykt at geva Tórshavnar Froskmannafelag og Kajakfelagnum tak yvir høvdið í kommunalu neystunum undir Bakka út ímóti Tinganesi, sigur Bogi Andreasen, býráðslimur fyri Fólkaflokkin. Nú er […]
Skipa verður fyri einum felagstúrið við Norðlýsinum 26/6-2016. Vit vita ikki heilt enn hvar vit fara, men Hestoyggjin og klamintsgjógv verður kanska ein partur av túrinum. Planurin er at taka Njørð við. Pláss er fyri 50 fólkum, so tað er først til mølle. Tekni tykkum við at senda ein mail til kaving@kaving.fo
Eins og undanfarin ár skipar Tórshavnar Froskmannafelag fyri ókeypis almennan tunnuslátturi á sjónum. Staðið er sum vant niðri í Vágsbotni úti við Kaffihúsið Tilakið startar leygardagin 6/2-2016, kl. 14:00. Komið í góðari tíð. Undanfarin ár hevur tiltakið fingið góða undirtøku. Tórshavnar Sløkkilið kemur við kranabili at heingja tunnuna í. Vælkomin.
Niðanfyri eru myndir frá náttarkavinum #diversnight í Sandagerði leygarkvøldið 7. november 2015 klokkan 20:15.


text:
Føroya Ráfiskakeyparafelag varð stovnað í 1967 og er eitt vinnufelag fyri føroyskar fiskaframleiðarar. Á hvørjum árið gevur Føroya Ráfiskakeyparafelag út eina ársfrágreiðing, sum lýsir gongdina í fiskivinnuni og hvørji mál felagið hevur arbeitt við undanfarna ár.
Endamál felagsins
Endamálið hjá Føroya Ráfiskakeyparafelag er at savna allar føroyskar ráfiskakeyparar til at útinna felags áhugamál og at verja áhugamál limanna. Hetta verður gjørt m.a. við :
- Kanningum
- Umboða vinnuna
- Politiska ávirkan
- Samstarv við útlendska vinnu
- Gransking og útbúgving
At arbeiða við samanberingum og standardiseringum, til frama fyri allir limirnir í felagnum. At arbeiða við nýggjum møguleikum t.d. flutningi, samstarv við aðar vinnur o.l., og spjaða hesa vitan til limirnar í felagnum. Umboða felags áhugamál hjá vinnuni m.a. yvirfyri heilsumyndugleikunum, arbeiðseftirlitinum o.ø. At ávirka tær lógir og reglugerðir, sum landsstýrið, løgting o.o. seta í verk, soleiðis at hesar tæna vinnuni. Samstarv við útlendsk áhugafeløg av sama slagi og saman við teimum vera við til at ávirka til frama fyri føroyskan fiskiídnað. Vera við til at seta granskingarverkætlaninir í gongd, sum limir í felagnum hava áhugað í. Harumframt saman við øðrum at vera við at tillaga útbúgvingartilboð til millumleiðarar og arbeiðsfólk í vinnuni.


text:
Deyð í mun til bilatal
Á myndini síggjast tal á deyðum við bláum og tal á bilum við reyðum. Tak talvu niður sum PDF. Ger leinki til.
Skrásetingarnar av bilatali byrjaðu í 1950'unum. Í 1969 vóru 3001 bilar í Føroyum. Frammanundan doyðu árliga 2-3 fólk í meðal. Tá sjeytiárini komu, broyttist samfelagið nógv. Samferðslukervið varð útbygt við nýggjum vegum og tunlum, fólk fingu fleiri pengar um hendi, og bilatalið øktist. Hámarksferðin varð hækkað úr 60 upp í 80 km/t í óbygdum øki og upp í 60 km/t í bygdum øki. Í 1974 vóru 6.825 bilar í landinum og í 1981 fleiri enn 12.000.
Vóru vanlukkutølini í sjeytiárunum ein fyriboðan um, hvat henda kundi, tá bilatalið øktist, og vegirnir gjørdust betri, so staðfestu áttatiárini, at tað var deyðans álvari at stuttleika sær í bili. Ferð eftir ferð doyðu ungfólk í ferðsluni hesi árini. Níggju fólk vóru deyð. Rúsdrekka og ov nógv ferð vóru í flestu førum orsøkin. Í 1986 var ásett í ferðslulógini, at fólk skuldu sita íbundin trygdarbelti.
Í nítiárunum minkaði talið á deyðsvanlukkum, hóast bilatalið var høgt. Orsakirnar vóru helst, at ferðslulógin varð herd, herundir, at kravt varð, at fólk skuldu sita íbundin trygdarbelti, og at vegirnir vórðu tryggari. Í 1988 varð ásett, at bilførarar mistu koyrikortið, høvdu teir meira enn 0,8 promillu í blóðinum. Áðrenn tað var promillumarkið 1,0. Eisini varð ásett, at bilførarar mistu koyrikortið, fóru teir meira enn 30 km/t upp um mest loyvdu ferð. Í 2009 var promillumarkið fyri rúsdrekka lækkað niður í 0,2, sum í roynd og veru merkir, at hevur tú drukkið, kanst ikki koyra bil.
Seinastu 10 árini (pr. 2015) hevur talið á deyðum í ferðsluni í meðal verið knappliga fýra um árið. Hetta eru munandi fleiri enn í Noregi, Svørík og Danmark, verður uppgjørt pr. 100.000 íbúgvar, sí talvu her.


text:
Partaeigararnir dáma væl, tá ið eitt flogfelag tekur eina uppgerð við síni starvsfólk. Tað hendi eisini í gjár, tá ið SAS-partabrævið vaks 5,78 prosent í virði, sum er millum tað hægsta í ár, og samanlagt 71 prosent síðani á nýggjárinum.
Tað skrivar Standby.dk.
Analýtikarar meta, at einir 550 SAS-flogskiparar í Noregi fara í verkfall frá á miðnátt.
Hvussu hetta fer at ávirka flogferðsluna í Danmark og Svøríki, er ilt at siga enn, men eitt er visti: Noregi verður harðast rakt, skrivar Standby.dk.
Um tú veitst okkurt, sum VP ikki veit - skriva so til vp@vp.fo
tann


text:
Fiskiskapur á flestu av heimsins høvum er komin í rasshaft av tveimum ávum:
- At stovnarnir eru hóttir ella oyddir av m.a. trároynd
- At fiskiskapur er órentabul og ikki effektiv vinna
Eg haldi ikki at hetta er rætt – men lat tað fara.
Seinna trupulleikan veit eg eitt sindur um, og tí kann eg siga nakað um tað málið.
Á høvum og fiskileiðum har tað ikki í dag er loyvt einum og hvørjum borgara at fara undir fiskiskap, eru flestu loyvi at fiska antin latin ella seld einum úrvaldum skara av fyritøkum, einstaklingum ella skipum.
Hetta hevur í allarflestu førum ført til at fiskiflotin er alt ov stórur, og at hann gerst bara størri fyri hvørt ár sum fer. Vexur flotin, íðani? Nei, tað ger hann nokk ikki, men veiðihættir, skip, leititøkni og fiskitøkni gerast alt meira framkomin, og tí økist fiskiorkan í mun til tilfeingið, sum undir er.
Støðan er tí tann, at fiskiflotar kring allan henda váta knøttin eru alt ov stórir – ov lítið er í part – og stórur partur ekur við reyvini í vatnskorpuni fíggjarliga.
Samstundis eru politiskt smíðaðu skipanirnar, eins og okkara lóg um vinnuligan fiskiskap, í øgiliga stóran mun fastlæstar í einum eljustríði millum politikarar, skipabólkar, reiðarafeløg, manningarfeløg, landspartar og onnur við fíggjarligum áhuga.
Leiðirnar burtur úr hesum sklerotiska tilstandinum eru bara tvær:
- Antin geva vit fiskirættindini burtur sum ogn, so at reiðarínini kunnu selja tey sínamillum, við tí úrsliti at bara fá stór reiðarí eru eftir, sum fara at ansa væl eftir stovnsrøkt og fara at verða effektiv vinna
- Ella varðveitur landið ognarrættin og selur á uppboð longri og styttri varandi fiskiloyvi, so at frægastu reiðarínini á hvørjum ári keypa loyvini, og á tann hátt gerast ein effektivur væl rikin fiskifloti
Munurin teirra millum er næstan bara at avlopið – tað sum frammanundan hvarv í ovurnýtslu av stáli, olju og manning – tað avlopið fellur í hvør sínar hendur.
Í fyrru loysnini – tá vit lata rættindini ókeypis til eitt úrvalt lið av landsmonnum – tá endar avlopið í lummanum á nøkrum fáum, eins og hent er í Íslandi.
Í seinnu loysnini – tá vit selja rættindini á hvørjum ári – tá endar avlopið sum vælferð hjá øllum borgarum landsins.
Men legg merki til hetta – úrslitið fyri sjálvan raksturin av fiskiskapinum er akkurát tað sama. Tað vera færri skip, minni oljunýtsla og minni manning. Vinnuraksturin sjálvur verður eins effektivur og vinnan verður lønandi vinna í báðum førum. Munurin er bara hesin eini – hvar ið tilfeingisvirðið sjálvt endar.


text:
In: Lippukassin28 Feb 2012
Isadora and the Rebels er ein framúrskarandi bólkur. At songkvinnan Guðrið Hansen er frálík visti eg væl, men í hesum bólkinum er hon veruliga í essinum. Talan er um teirra heilt egna sera gjøgnumførda tónleikabland, sum vevur m.a. spælimanstónleik, vísusang, 70’ára tung málm, 90’ára rokk, indi rokk og alt møguligt annað saman í ein dýrabæran vavstur. Eg haldi á onkran hátt, at hetta er líka føroyskt sum Týr og líka altjóða sum Portishead. Eg havi ikki hoyrt tílíkan tónleik áður, men hann er bergtakandi.
Ummælið av Isadora and the Rebels á Summarfestivalinum 2006
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninum
Hetta er heimasíðan hjá Niels Una Dam, her vera ummæli og annar tekstur hjá mær at finna. Hetta er ikki ein tíðindasíða, so dagføringin verður ivaleyst so sum so


text:
Áheitan á løgtingsformannin
politikkur03-07-2017 - 13:19 - Jóanis Nielsen
Áheitan á løgtingsformannin
á Løgtingi h. 3. juli 2017
Nú allir tingmenn hava fingið bræv í postinum frá Løgtingsformanninum um nýggju tingsetuna, sum byrjar ólavsøkudag, eru framvegis nógv mál eftir at viðgera í verandi tingsetu. Eftir ætlan verða fleiri tingfundir í hesi vikuni, nú vit skriva 3. juli. Tað er óhoyrt og sjáldan – um nakrantíð – komið fyri, at Løgtingið at kalla ikki er farið í summarfrí, áðrenn nýggj seta byrjar.
Meðan løgtingsmenn framvegis eru til arbeiðis væl inn í juli mánaða, er betri statt hjá landsstýrismonnum. Fleiri fráboðanir eru sendar løgtingsmonnum um, at landsstýrismenn eru burturstaddir í summarfrí. Hetta hóast nógv tingmál ikki eru liðugt viðgjørd í løgtingsnevndum, har tað í flestu førum er neyðugt at innkalla landsstýrismenn fyri at svara spurningum og lýsa málini.
Undirritaðu andstøðuformenn mótmæla ruðuleikanum. Vit mótmæla, at samgongan á hendan hátt toyggir og bendir galdandi skipanir og siðvenjur út um øll sømilig mørk fyri at fremja kollveltandi samfelagsbroytingar í hægstu summarfrítíð við minst møguligum meiriluta aftanfyri seg. Og enntá meðan týðandi politikkarar í smølu samgonguni eru burturstaddir fyri at njóta sól og summar í útlondum.
Andstøðan metir, at løgtingsformaðurin eigur at taka neyðug stig fyri at endurvinna álitið á politisku skipanina og fáa skil og sóma aftur í Løgtingið.
v. Sambandsflokkin, Bárður á Steig Nielsen, formaður
v. Fólkaflokkin, Jørgen Niclasen, formaður
v. Miðflokkin, Jenis av Rana, formaður
v. Sjálvstýrisflokkin, Jógvan Skorðheim, formaður


text:
Uppskrift av Syðradali, Kalsoy
Ein gandakelling var, sum æt Agnas og búði ”á deildini”. Eina dóttur átti hon sjálv, og ein drong hevði hon tikið til sín.
Eina ferð kom ein fremmindur drongur ferðandi; kellingin fór at gera pylsu, og tá ið kókað var, beyð hon honum til borðs bæði blíð og týð: hann mátti endiliga ikki forsmáa pylsuna.
Men tá ið kellingin var útfarin, segði drongur hennara við hin fremminda, at hann skuldi ikki eta pylsuna - ella doyði hann.
Hvat skuldi hann tá gera við hana? spurdi ferðingardrongurin.
Hin ræður honum til at leggja hana í hattin.
Nú kemur hin gamla og spyr, um hann hevur etið pylsuna.
”Ja, takk!” svarar hann.
”Hakkepølse hvor er du?” spyr kellingin.
”Pylsa í hatt, pylsa í hatt!” svarar pylsan.
Kellingin leggur pylsuna á borðið og svørðið á gáttina: hevur hann ikki etið pylsuna, tá ið hon kemur aftur, so skal hon drepa hann, sigur hon og fer sín veg.
Kellingardrongurin biður hin fremminda leggja pysuna í skógvin og stíga á.
Tá ið stutt er umliðið, kemur kellingin inn aftur og spyr.
”Hakkepølse hvor er du?”
”Pylsa í skógv, pylsa í skógv!” svarar pylsan.
Hin gamla leggur pylsuna aftur á borðið, svørðið tætt hjá henni, og er so uttandura.
Hvat skal hann nú gera? spyr ferðingardrongurin.
Hin biður hann smoyggja pylsuna niður ímillum skins og hold (klæði og kropp), so hon fatar búkin.
Kellingin kemur inn aftur.
”Hakkepølse, hvor er du?”
”Pylsa í búk, pylsa í búk!”
So veit væl við tað kvøldið, og øll fara niður. Dreingirnir kjøra (kjósa) seg at sova saman báðir. Kellingardrongurin sigur, at tey bestu ráð, hann veit, eru at rýma um náttina.
Teir so gera. Ferðingardrongurin, sum hevði gingið í svarta skúla, dugdi at skapa seg um.
Tíðliga á morgni, tá ið kellingin sær, at dreingirnir eru rýmdir, koyrir hon við tað sama dóttrina avstað til at leita eftir teimum.
Gentan kemur at einum træ; har situr ein fuglur og syngur. Hon kann sær ikki at fara frá aftur, men situr til myrkurs og fer so heim.
Um hon ikki hevur funnið teir enn? spyr hin gamla.
Gentan sigur, sum er, fyri mammuni.
Í hatta enn býtt ikki var! um hon ikki visti, at drongurin hjá teimum var træið og hin var fuglurin?
Annan dagin, tá ið gentan fór avstað til at leita, var kellingardrongurin kirkja og ferðingardrongurin prestur. Hon kemur at kirkjuni og hoyrir prestin prædika á prædikastólinum. Har sat hon allan dagin til myrkurs og fór so heim.
Um hon hevur ikki funnið teir enn? spyr hin gamla.
Gentan segði, sum var.
Í hatta enn býtt ikki var! visti hon ikki, at drongurin hjá teimum var kirkjan og hin var presturin?
Triðja dagin fór hin gamla sjálv avstað. Tá skapaði ferðingardrongurin kellingardrongin um til eina á og seg sjálvan til ein gullfisk, ið svam í ánni.
Kellingin kemur at ánni, kennir við tað sama, at her eru dreingirnir, og legst at drekka. Hon drakk og drakk, til hon gekk fyri (rivnaði), og dreingirnir vóru slopnir.
Frásøgn: Erika K. Johannessen, Syðradali, Kalsoy
Jakob Jakobsen: ”Færøske folkesagn og æventyr”, 1898-1901
Ævintýrið er her endurgivið við stavseting Hammershaimbs.
61 AT 313 A


text:
Álitið verður sett á teir ungu hjá VÍF
ítróttur12-09-2017 - 10:28 - Jóanis Albert Nielsen
Landskappingin í hondbólti byrjar aftur um vikuskiftið, Ingi Olsen venjari hjá VÍF sigur, at frágongdin hjá VÍF hevur verið stór, og skulu teir ungu ið vóru tætt rundanum hópin í fjør, verða teir ið skulu mynda VÍF í ár.
Hvussu hava tit fyrireika tykkum til kappingina?
- Eins og undanfarin ár, so hava vit roynt at fingið leikararnar at vant í summar, so teir eru so klárir sum møguligt at byrja venjingarnar í august. Tað er fyri so vítt einki øðrvísi í ár hvat fyrireikingum viðvíkur.
Hvussu sær hópurin út í ár í mun til í fjør?
- Hópurin er slett ikki tann sami í ár. Har hevur verið stórt fráfall. Sámal Joensen og Agnar Joensen eru endaliga givnir. Rói Lamhauge er farin til annað felag. Magnus Múller og John Rúnason eru farnir til KÍF. Høgni Zachariasen er farin til Neistan. Hanus Christoffersen er farin til Danmarkar í lestrarøðrindum og Jugoslav Djumic, sum var eitt skifti hjá okkum er eisini givin. Og so valdi Áki Egilsnes at fara at royna seg í Íslendskum hondbólti eisini. So frágongdin er sera stór.
Vit hava fingið tilgongd frá einum strikuleikara úr Grønlandi og Dia Lava, sum hevur sínar røtur í Kyndli, hevur tikið skógvarnar fram aftur, eftir ikki at hava spælt í eina tíð.
Fleiri ungir vóru tætt við truppin seinasta ár. Spældu onkran dyst. Hesir koma at vera fastur partur av truppinum komandi kappingarár. Nevnast kunna Agga og Jóhan í Garðastovu, Kaj Johannesen og Hallur Árason. Alt ungir sera spennandi leikarar, sum vit í VÍF eru sera spentir uppá.
Hvønn málsetning hava tit til kappingina?
- Vit hava sum mál til komandi kapping, at vit enda sum minst top 4 í FTZ kappingini og vónandi í semifinaluni í Faxe Kondi kappingini. Grundað á stóra útskifting, so vilja vit geva leikarunum tíð til at menna seg og tí mugu lið sum Kyndil, sum hava upprustað ógvusligani, vera favorittar til at koma langt í komandi kapping, sigur Ingi við JN.fo.


text:
Gudloysingar fyri álvarsomum mismuni í danska ríkinum
Felagsskapurin International Humanist and Ethical Union hevur fyri stuttum givið út nýtt altjóða kunningarskriv, ið ber livi- og lógarsømdirnar hjá gudloysingum og ótrúgvandi í øllum heimsins londum saman. Besta úrmælið verður givið londum, ið hava fult út “frælsi og javnrættindi.” Bert seks lond fáa henda heiðurin, og tey eru Taiwan, Niðurlond, Belgia, Estonia, Kosovo og Sierra Leone. Sambært kunningarskrivinum eru gudloysingar í Danmark (Føroyar og Grønland íroknað) harafturímóti fyri álvarsomum mismuni (severe discrimination). Givnu dømini um mismun eru (more…)


text:
Almennur fundur um framtíð Fróðskaparsetursins í Norðurlandahúsinum 21. mai kl. 19
Í sambandi við at 50 ár eru liðin, síðani Fróðskaparsetur Føroya varð sett á stovn, verður skipað fyri almennum fundi við pallborði í Norðurlandahúsinum 21. mai kl. 19 – 21, har ljós verður varpað á avbjóðingar og menningarmøguleikar hjá Fróðskaparsetrinum. Komið við og takið lut í kjakinum um framtíðar menningina av lærdum háskúla í Føroyum.
Ársaðalfundurin 2014
Ársaðalfundur Føroya Fróðskaparfelags verður á Føroyamálsdeildini á Debesartrøð fríggjadagin 28. november kl. 17.30.
Ársaðalfundurin byrjar við limafundi kl. 16, har norski søgufrøðingurin Erling S. Sandmo fer at halda fyrilestur um svian Olaus Magnus. Fyrilesturin verður á Føroya Landsbókasavni og er almennur.
Aftan á aðalfundin verður borðhald í Loftsstovuni á Føroyamálsdeildini.
Felagsins vegna
Nevndin


text:
Fingramerki til netbankan sum app
Nú ber til at rita inn á netbankan sum app við tínum fingramerki.
Tað kunnu øll, sum hava iPhone 5s ella nýggjari
ella stýriskipanina Android við útgávu 6,0 ella nýggjari.
Soleiðis ritar tú inn á netbankan sum app við tínum
fingramerki:
Rita inn við loynitalinum, sum vanligt.
-
Trýst
á teir tríggjar prikkarnar ovast í høgra horni.
-
Vel
uppsetan.
-
Set í
verk “Innrita við tínum fingramerki”.
Nú kanst tú rita inn við at brúka fingramerkið, men tú kanst eisini rita inn við loynitalinum.
Av trygdarávum verður neyðugt at gera innritan av
fingramerki virkna av nýggjum, um loynitalið verður boytt.
Sí vegleiðing við myndum á leinkjuni niðanfyri.


text:
Góð ráð
Áðrenn koyritúrurin byrjar
Skilagott er at fyrireika ferðina, so tú verður sum minst órógvað/ur:
• Stilla útvarpið ella tendra fløguna
• Ber so í bandi, at børnini eru sissað og ikki keða seg
• Set telefonina ljóðleysa, um tú verður órógvað/ur av, at hon ringir
• Stilla GPS’aran
Meðan koyrt verður
Meðan tú koyrir, kann tað vera ymiskt, ið órógvar teg. Umráðandi er, at tú handfert hetta róliga:
• Ikki róta eftir lutum, sum tú missir – finn teir, tá tú ert komin fram, ella koyr á trygt stað fyrst.
• Um børnini órógva, koyr á trygt stað og sissa tey, áðrenn tú koyrir víðari.
• Ert tú ferðafólk: Hjálp bilføraranum at sleppa at koyra í frið.
• Mótmæl, um bilførarin lesur ella skrivar sms ellar tosar í handhildna telefon.
Fartelefonir
Tað er freistandi at hava fartelefonina tendraða, meðan tú koyrir. Men telefonin kann órógva teg óneyðugt. Brúka hana við varsemi:
• Brúka ongantíð handhildna telefon, meðan tú koyrir.
• Steðga á tryggum staði, um ein samrøða krevur títt uppmerksemi.
• Skriva ella les ongantíð sms, meðan tú koyrir.
• Set telefonina ljóðleysa, um tú ikki kanst lata vera at taka hana, meðan tú koyrir.


text:
Myndatekstur: Poul Michelsen.)
Samstarvsavtala um handil millum Útnorðurlondini
Dan Klein --- 02.09.2017 - 07:12
Hósdagin, 31. august, hevur Poul Michelsen, landsstýrismaður í uttanríkis- og vinnumálum, luttikið á ársfundinum hjá Útnorðurráðnum, ið verður hildin í Altinginum í Reykjavík.
Evnið á ársfundinum er ”Vestnorden som stærk region i Arktis.” Á ársfundinum bar landsstýrismaðurin fram røðu, har hann legði dent á, at Landsstýrið raðfestir luttøkuna í Arktiska samstarvinum, og er tilvitað um stóra týdningin sum náttúran og umhvørvið hevur fyri tilverugrundarlagið hjá fólkinum í Útnorði. Tí er neyðugt at taka virknan lut í altjóða samstørvum til tess at verja havið og umhvørvið kring okkum.
Landsstýrismaðurin kunnaði somuleiðis um ætlanirnar hjá landsstýrinum um at skipa fyri einari ráðstevnu, ”Arctic Summit”, í Føroyum í mai 2018, har dentur verður lagdur á menning av nýggjum vinnumøguleikum í arktiskum samfeløgum.
At enda takkaði landsstýrismaðurin Útnorðurráðnum fyri teirra virkna og áhaldandi arbeiði at knýta londini í Útnorði nærri hvør at øðrum og at virka fyri nýggjum samstarvsøkjum.
Seinnapartin varð fundur millum uttanríkisráðharrarnar í Føroyum, Grønlandi og Íslandi, har samstarvsavtala millum tey trý londini varð undirritað. Í avtaluni binda Útnorðurlondini seg til at vaksa um handilin sínámillum, taka burtur møguligar forðingar og samstarva á uttanríkisøkinum, eitt nú í mun til avbjóðingarnar, ið standast av Brexit.
At enda varð árligi fundurin í Hoyvíksráðnum hildin millum Føroyar og Ísland, har Grønland eisini luttók sum eygleiðari.


text:
Vaktir til Gongu½maraton
Vaktir til Gongu½maraton
Krabbameinsfelagið skipar, saman við Bragdinum, fyri Gongu½maraton í Tórshavn leygardagin 3. juni kl.13.00 og okkum tørvar vaktir.
Vaktirnar skulu standa í 2 tímar. Tær skulu forða ferðsluni og leiða hana, meðan luttakararnir ganga og renna. Á onkrum postum skulu vaktirnar eisini bjóða luttakarunum vatn og orkudrykk. Rutan í ár er broytt fyri at minka um órógv í ferðsluni.
Gongu½maraton fór av bakkastokki í 2015, sum ein liður í arbeiðinum hjá Krabbameinsfelagnum at varpa ljós á krabbamein og tað stríð, fólk við hesi sjúku skulu ígjøgnum. Ein partur av luttøkugjaldinum fer beinleiðis til Krabbameinsfelagið.
Tað er ein góður stuðul til Krabbameinsfelagið at standa vakt til hetta megnar tiltak. Tiltakið gert alsamt størri og vit hava tørv á nógvum vaktum, áleið eini 30 fólkum.
Liggur fyri hjá tær at standa vakt fyri okkum, kanst tú senda okkum teldupost á kmf@krabbamein.fo ella ringja til okkara á telefon 317959. Tú kanst eisini seta teg í samband við okkum umvegis Facebook vangan hjá Krabbameinsfelagnum. Freistin at tekna seg sum vakt er fríggjadagin 26. mai kl. 15.00.
Tórshavn Maraton er eitt stórt og vælskipað afturvendandi tiltak. Við í Tórshavn Maraton í ár eru Bragdið, Krabbameinsfelagið og eisini Fólkaheilsuráðið, sum hevur gjørt av at taka táttin við heilsurenning uppaftur.


text:
Fyrilestur hjá Beintu í Jákupsstovu
Framløga 6. sept. 2007 av antologiini Arbejde, helse og velfærd i Vestnorden
(ritstj. Guðbjörg Linda Rafnsdóttir)
Fyriskipararnir hava biðið okkum, sum hava skrivað í Antologiina, í stuttum at lýsa innihaldið í greinunum, sum vit hava skrivað. Boðini í mínari grein eru, at fyri at fáa vælvirkandi sosialar skipanir, er neyðugt at hava og brúka kunnskap um hvussu samfelagið er skipað. Tað er ikki so at skilja, at eg haldi, at tøl altíð eru besta grundarlag fyri at vita, hvussu støðan er, sí hesa lítlu yrking:
Men ofta er tað hent at umskapa veruleikan til tøl. Eg vil hevda, at hetta kann vera serliga hent í smáum samfeløgum sum tí føroyska. Hetta er kanska øvugt av vanligari hugsan. Sjálvandi má tað eisini teljast í stórum samfeløgum fyri at fáa eitt yvirlit yvir støðuna. Í greinini endurgevi eg ein hittinorðaðan havnamann, sum fyri nøkrum árum síðan helt fyri, at “vit vita ikki hvussu nógvir teir heimleysir eru, men vit vita, hvat allir eita”. Kortini mátti talfesting til fyri at gera nakað munagott fyri hesum bólki.
Kjarnin er, at í smáum samfeløgum, har nógv halda seg kenna og vita alt um øll, kann tað vera serliga umráðandi at umseta vitan til tøl. Tað er so lætt at persóngera almennar trupulleikar. Fara vit frá nøvnum og yvir til tøl, er tað lættari at fáa eina frástøðu til egnar fastlæstar meiningar. Tá ber betri til at síggja eitt mynstur í, hvar trupulleikarnir liggja, og hvar avbjóðingarnar eru hjá teimum fólkavaldu og teirra embætisfólkum at skapa ein almannapolitikk, sum kann geva sosialpolitiskar ella heilsupolitiska loysnir.
Fyri at lýsa hvat eg meini, skal eg vísa á eitt dømi frá 1930-unum. Tá var lítið av peningi í Føroyum, samstundis sum fólkatalið vaks, og ein alt størri partur av fólkinum ikki longur var lutur í gamla bóndasamfelganum, har fólk vóru nøkulunda tryggjað mat og klæði á kroppin. Tá var spurvasligt hjá nógvum. Men hvat var almenna myndin av føroyingum? Hvat var hugsanin um livimátan hjá føroyingum?
Latið okkum hyggja at hesi myndini, sum varð málað í 1939. Her síggja vit Stauning saman við umboðum frá ymiskum bólkum í danska ríkinum. Verkamaðurin situr við hansara høgru lið, allir lurta eftir boðskapinum: smiðirnir, bóndahjúnini, lærarindan, múrarin – og tann sterki og fríski íslendingurin sum bæði fer til bjarga og fiskar stórar toskar. Grønlendska barnið skilir einki, men Stauning vísir faðirliga umsorg. Hvat við føroyinginum. Púra apatiskur! Og meðan øll hini eru arbeiðsklødd, stendur hann stívpyntaður í føroyskum klæðum við silvurknappum. Var gamli eitt gott umboð fyri føroysku tjóðina?
Lat okkum hyggja at fólkateljingini í 1935:
Vit síggja, at ein stórur partur av fólkinum enn gekk í barnaskúla, triði hvør f øroyingur var 0-14 ára gamal. 44 % av fólkinum var 19 ár ella yngri. Minni enn 5 % vóru í tí bólkinum, sum maðurin á myndini umboðar, t.v.s. menn sum vóru 60 ár ella eldri; og tað mundu vera fáir av hesum monnum, sum gingu so væl klæddir gerandisdagar.
Henda myndin, sum varð málað í Danmark, er helst ikki bara eitt dømi um manglandi áhuga í Danmark fyri livikorunum hjá meiniga manninum í Føroyum. Tað er helst eisini ein spegilsmynd av tí mynd, sum føroyingar sjálvir hava givið dønum. Allarhelst hava eisini føroyskir politikarar og embætisfólk, og føroyskir fjølmiðlar og mentamenn, verið nokkso blindir fyri, hvussu t.d. børnini høvdu tað. Amtslæknin var órógvaður um tann høga smábarnadeyðan; hin vegin royndi hann at ugga, hetta mundi fara at laga seg, bara tíðirnar batnaðu. Tann føroyski diskursurin var bundin av uppfatanini av tí góðu føroysku mammuni og tí samhuga sum var millum skyldfólk og bygdafólk. Tann kunnskapur sum var um fólkavøksturin í Føroyum, og tey tiltøk sum tí áttu at verið sett í verk í niðurgangstíðum, varð ikki tikin í brúk. Kanska teir ikki dugdu at lesa talvur?
Hvussu er støðan í dag? Hava myndugleikarnir áhuga fyri at fáa kunnskap um, hvussu samfelagið kann verða betri fyri allar føroyingar – um eingin verður forfordeildur? Slíkur kunnskapur krevur politiska handling, og offur frá teimum, sum eru væl fyri.
Almenn tiltøk hava ein prís, tey mugu fíggjast. Vinningurin er, at Føroyar kunnu verða eitt fjálgari og hugnaligari land, har tað ikki er neyðugt at stúra fyri, um hjálp er at fáa, tá tað er neyðugt.


text:
Jólafundurin 1888
22. desember 1888 stóð hendan stutta lýsing í Dimmalætting:
Ein og hvör bjóðast at koma í tinghúsið annan jóladag kl. 3 e.m., har. sum vit atla, at samráðast um at verja Förja mál og Förja siðir. E. D. Bærentsen. H. N. Jacobsen. D. Isaksen. S. F. Samuelsen. R. C. Effersø. Jens Olsen. Just Jacobsen. C. L. Johannesen. J. Padurson.
Við hesi innbjóðing, ið 9 vælkendir føroyingar skrivaðu undir, byrjaði eitt nýtt tíðarskeið í søgu Føroya fólks - tá byrjaði tjóðskaparrørslan av álvara.
Hetta var ein illveðursdag, regn og vindur, tøssut at ganga, men kortini fór maður av húsi niðan í tinghúsið. Fundurin vardi í tríggjar tímar, har drúgvar røður vóru hildnar um øll tjóðskaparlig viðurskiftið; serliga var dentur lagdur á málið í skúlum og kirkjum. Umframt røður, vóru føroyskir sangir sungnir, millum annað læs Rasmus Effersøe yrkingina Málstrev (Nú er tann stundin), ið tann ungi bóndin úr Kirkjubø, Jóannes Patursson, hevði yrkt til høvið.
Boðskapurin í hesi longu yrking verður borin fram longu i fyrsta ørindi:
- Nú mugu føroyingar semjast um at bjarga móðurmálinum. Tað er fólksins skylda bæði móti sær sjálvum og forfedrunum at verja og menna dýrasta mentanararvin av øllum -málið. Men móðurmálið er nú so forfjónað og eyðmýkt í sínum egna landi, at tað býður tess ikki bøtur, uttan fólkið alt sýnir vilja og evni og tekur lógvatak saman.
Fundarsamtykt[rætta | rætta wikitekst]
Fundurin endaði við fundarsamtykt í 6 greinum:
- Føroyskt mál skal verða kenslugrein í skúlanum, so skjótt neyðugar skúlabøkur á føroyskum eru fingnar til vega.
- Í søgufrálæruni eigur dentur at verða lagdur á Føroya søgu.
- Øll uttanatlæra á donskum í kristnikensluni skal burtur, í staðin skal tað lisna endurgevast á føroyskum.
- Prestarnir eiga at hava rætt til at nýta føroyskt mál innan og uttan kirkjugátt.
- Føroyskt mál eigur at fáa fullan rætt í øllum almennum viðurskiftum.
- Arbeitt eigur at verða fyri at fáa settan á stovn føroyskan fólkaháskúla.
Stovnanin af Føroyingafelag[rætta | rætta wikitekst]
Tað ringa veðrið forðaði bygdarfólki í at koma til Havnar, tí varð innkallað tíl nýggjan fund 6. januar 1889, har Føroyinga-felag varð stovnað við hesum stevnumiði:
- At fáa Føroya mál tíl æru.
- At fáa føroyingar til at halda saman og ganga fram í øllum lutum, at teir mugu verða sjálvbjargnir.
Sostatt varð tjóðskaparhugsjónin longu tá rúmkað til sjálvstýrishugsjónina.
Frímerki[rætta | rætta wikitekst]
Bárður Jákupsson hevur sniða frímerkjuni høgrumegin ið avmynda teir 9 ið sendu inbjóðingina til Jólafundin út í 1888.
- 3.00 kr frímerki - Lýsingin í Dimmalætting 22. desember 1888, ið nevnd er í tekstinum.
- 3.20 kr frímerki - Tekning av fólkafundi í Reynsmúlalág í 1908 eftur William Heinesen.
- 12.00 kr frímerki - Fyrsta ørindi í yrking Jóannesar bónda.
Bøkur[rætta | rætta wikitekst]
- Jóhannes av Skarði: Jólafundurin 1888 - og eitt sindur um høvuðsmenninar í Føroyingafelag í Føroyum. Tórshavn: Føroya Skúlabókagrunnur, 1980


text:
Niels Andersen var føddur 13. aug.1849 í Ribe í Danmark. Hann gjørdist studentur í 1867 og tók løgfrøðisligt embætisprógv í 1873. Í 1890 fær hann sorinskrivaraembætið í Føroyum.
Hann luttekur dúgliga í kjakinum um føroyskar samfelagsspurningar, meðan hann er her, og í 1895, sama ár sum hann leitar aftur til Danmarkar í embæti í Jútlandi, kemur bók hansara út um viðurskiftini í Føroyum 1600-1709.
Hann doyði í 1919.
Í stuttum inngangi sigur høvundur-in, at ætlan hans við bókini fyrst og fremst er at lýsa handilsviðurskiftini í tíðarskeiðnum 1600-1709, tí handilin hevði so avbera stóran týdning fyri føroyingar, men hann tekur eisini onnur viðurskifti uppí. Hetta síggja vit, um vit kanna teir einstøku partarnar: 1. kap. er um handilin og er í rúgvu stívur triðingur av bókini. — 2. kap. er um rættarmál. — 3. kap. er um fíggindar og fremmandar fiskimenn. — 4. kap. er um skansarnar. — 5. kap er um høvuðsstaðin Tórshavn. — 6. kap er um skúlan og 7. kap. um Argjahospitalið. — 8. kap. er um jarðarviðurskifti. — 9.kap er um átrúnaðarviðurskifti. Hann býtir oyggjarnar upp í prestagjøld og viðger hvørt sær. Hetta er næst-longsti partur í bókini og fyllir um leið ein sætting. — At enda er 10. kap. um siðir, skikkir og yvirtrúgv. Bókin kom út í 1895.
Úr: Árni Dahl: Bókmentasøga I-III. Fannir. 1980-83.


text:
Í gjár, leygardagin 20. Mai klokkan hálvgum trý kundu eg og Pól Sundskarð, væl stuðlaðir av einari rúgvu av rennarum, renna inn á øki frammanfyri Smæruna, har sambýlið á Heygum er. Stór mannfjøld var møtt upp at taka í móti okkum, og mitt á økinum sat mamma uppsnolla klár at taka í móti okkum. Ein rørandi løtu, sum eg vónandi ongantíð fari at gloyma.
Alt byrjaði í fjør tá ið eg setti mær fyri at renna til Havnar fyri at skaffa pening til Alzheimerfelagið. Tiltakið í fjør eydnaðist avbera væl, ein fantastiskur túrur. Satt at siga stúrdi eg eitt sindur fyri at renna teinin, men við hjálp frá Pól Sundskarð, kundi eg renna inn á Vagli í Havn til eina fantastiska móttøku. Seinasta ár komu inn heilar 143.000,00 krónur.
Men eg fekk tó fleiri viðmerkingar um hví eg endiliga skuldi renna til Havnar.
Í ár havi eg so valt at enda túrin við at renna hoym aftur til Klaksvíkar. Og túrurin í ár hevur ikki verið minni fantastiskur. Í ár var eg ikki so nógv merktur av stúran um eg fór at klára túrin, tí eg nú visti hvat eg fór í holtur við, heldur var tað spenningurin um hvussu tiltakið í ár fór at eydnast.
Um eg skal lýsa túrin við einum orði so er tað FANTASTISKT. Túrurin byrjaði við at eg og Pól vórður leiddir út úr Havnini av borgarstjóranum Anniku Olsen, og í Klaksvík tá ið vit komu út úr Norðoyartunnlinum stóð stór mannfjøld við okkara egna borgarstjóra Jógvan Skorheim á odda, sum leiddu okkum trygt gjøgnum býin norður til Sambýlið á Heygum, har mamma so vøkur tók í móti mær. Eg haldi mamma nýtti løtuna í gjár. Hon strálaði.
Eg eri so glaður fyri at kunna hava verið við til at gera mun. Eg eri av hjarta so takksamur fyri allan stuðul eg havi fingið í hesum tiltakið. Takk til tykkum øll. Tit vita.
Nú eg skrivi hesar linjur er stuðulin komin uppá kr. 133.000,00 og tað er einki minni enn fantastiskt. Eg havi fingið áheitanir frá fleiri fyritøkum um at hava stuðulsmøguleikan opnað til í morgin, og tað haldi eg sjálvandi eg fari at gera.
So eg haldi eisini eg velji at bíða við at trekkja lut um vinningarnar til tá. Møguleiki er at vinna eitt par av Skechers eftir egnum ynski frá Skósøluni við Gøtugjógv og 2 ferðir 1 stk. BE koyrikort frá Koyriskúlanum hjá Hans J. Hermansen.


text:
Sunnudagin kom ein bólkur av donskum fólkatingsumboðum á vitjan til Føroya á eina sonevnda kunningarferð, har tey hava høvi at seta seg inn í føroysk samfelagsviðurskifti. Seinnapartin í dag vitjaðu tey á Glasi við Marknagil. Tað vóru ikki hissini lovorð, sum tey høvdu um komandi miðnámsskúlan í høvuðsstaðnum.
Talan er um eina sonevnda kunningarferð, har sjey fólkatingslimir og eitt embætisfólk úr Fólkatinginum fáa høvi at seta seg inn í føroysk samfelagsviðurskifti. Tað er Ríkisumboðið, ið er vertur fyri vitjanini, sum er í døgunum 10. til 15. september.
Seinnapartin í dag vitjaði ferðalagið úr Fólkatinginum á Glasi, har Ewald Kjølbro, stjóri á Landsverki, tók ímóti og bjóðaði vælkomin.
Síðani vísti Sara L. F. Winther, verkætlanarleiðari á Landsverki, í eini framløgu á gongdina við byggingini. Eisini greiddi ein av útbúgvingarleiðarunum á Glasi, Finn Jensen, frá, hvussu skúlin verður skipaður, tá flutt verður inn í nýggja bygningin við Marknagil.
Eftir hetta varð ferðalagið víst runt á byggiplássinum, har greitt varð frá innrættingini av skúlanum.
Hálova nýggja skúlanum
Donsku gestirnir duldu ikki fyri, at teir vóru hugtiknir av nýggja skúlanum, sum eftir ætlan verður tikin í nýtslu næsta skúlaár.
- Hetta er tann mest bergtakandi skúlabyggingin, eg nakrantíð havi sæð. At tit hava sligið triggjar miðnámsskúlar saman á hendan hátt er eitt fantastiskt hugskot, sigur Karin Gaardsted, fólkatingsumboð fyri Javnarflokkin.
Eisini leiðarin fyri danska politikarahópin undir vitjanini, Liselott Blixt, vísir á tað skilagóða í at savna studentaskúla, handilsskúla og tekniskan skúla undir einum og sama taki.
- Eg ivist ikki í, at hetta fer at sameina tey ungu og bróta niður møguligar fordómar millum teir meiri bókligu og teir meiri handverksligu útbúgvingarnar, tá tey ganga í sama skúla, og har tey síggja, hvat hvør annar tekst við, sigur Liselott Blixt, fólkatingsumboð fyri Danska Fólkaflokkin.
Jan Johansen, umboð fyri Javnaðarflokkin á Fólkatingi, ivast ikki í, at næmingarnir skjótt fara at tillaga seg nýggju útbúgvingarskipanina, og trívast væl undir henni.
- Eg rokni við, at tey, sum hava ta størstu avbjóðingina í einum slíkum skúla, sum eg haldi vera ómetaliga áhugaverdan, eru lærararnir. Tað hevur avgerandi týdning, at teir fara at duga at umstilla seg, sigur Jan Johansen.
Eisini orðførarin í útbúgvingarmálum fyri Sosialistiska Fólkaflokkinum í Fólkatinginum, Jacob Mark, var hugtikin av Glasi.
- Tað er flott, at eitt so lítið samfelag megnar at byggja ein slíkan skúla, eins og tað er imponerandi at síggja, hvat tit annars megna at byggja her í Føroyum, sigur Jacob Mark.
Stóran týdning fyri samfelagsmenningina
Rigmor Dam, landsstýriskvinna í mentamálum, var fegin um at sleppa at vísa donsku fólkatingsumboðunum Glasir, har hon greiddi frá endamálinum og ætlanini við skúlanum.
- Onkursvegna er hetta blivið mítt barn, og tí eri eg ómetaliga fegin um, at vit skjótt sleppa at lata skúlan upp fyri okkara unga fólki. Møguleikarnir eru óavmarkaðir, og Glasir fer komandi mongu árini at fáa ómetaliga stóran týdning fyri menningina av okkara samfelagi, sigur Rigmor Dam.
Stjórin á Landsverki, Ewald Kjølbro, vitjar sjálvandi javnan á byggiplássinum, og hann er nøgdur við gongdina á Føroya størsta byggiplássi.
- Tað er eingin loyna, at verkætlanin hevur havt sínar stóru avbjóðingar, men eg haldi, vit kunnu siga, at tað í løtuni gongur væl, so eg eri rættiliga bjartskygdur um støðuna nú, sigur Ewald Kjølbro.
Rúgvusmikil skrá undir føroyaferðini
Afturat teimum fýra áðurnevndu fólkatingsumboðunum eru Josephine Fock úr Alternativu, Mette Abildgaard úr Konservativa Fólkaflokkinum, Søren Gade úr Vinstra og Søren Thomsen, embætismaður í Fólkatinginum, við í ferðalagnum frá Christiansborg.
Umframt vitjan á Glasi fevnir skráin undir føroyaferðini hjá fólkatingsumboðunum eisini um vitjan við Gjógv, hjá Klaksvíkar kommunu, í Christianskirkjuni, reiðarafyritøkuni Christiani í Grótinum, Heimið við Vágna, LookNorth, Runavíkar kommunu, Bakkafrost, Skúlin við Løkin, ítróttarøkið í Runavík, Vágs kommunu, Fjarundirvísingin í Vági, Ítróttarháskúlan í Vági, Páls Høll, Suðuroyar Sjúkrahús, Delta Seafood, Savnið hjá Thomsen-familjuni á Tvøroyri, Varðin Pelagic, SALT, VisitFaroeIslands, Kirkjubø, Løgmansskrivstovan, Løgtingið, Ríkisumboðið, Tórshavnar kommunu, Sjóvinnuhúsið, Skúlin á Argjahamri og Finsen Kollegium.
Afturat rúgvusmiklu skránni skulu donsku fólkatingsumboðini eisini hitta umboð fyri politisku flokkarnar á Føroya Løgtingi.
Danska ferðalagið fer aftur til Danmarkar seinnapartin fríggjadagin.
Fakta um nýggja miðnámsskúlan
20 útbúgvingar
1.660 næmingar (harav 200 innan hægri útbúgvingar)
250 starvsfólk
19.500 fermetrar


text:
Tíðindi
Opið hús á tilfeingisbreytini 6. mars
Mánakvøldið 6. mars kl. 19.30 bjóðar tilfeingisbreytin í Vestmanna øllum at vera hjartaliga vælkomin, sum vilja vita meira um gymnasialu breytina og síggja stásiligu hølini hjá skúlanum. Tiltakið er serliga ætlað ungum, sum ætla sær at søkja inn á miðnám, og teirra foreldrum, men øll við áhuga fyri skúlanum eru vælkomin.
Umsóknarfreistin til miðnámsskúlarnar er úti 15. mars. Tí fara vit at kunna um útbúgvingartilboðið á skúlanum við m.a. framløgum og filmsbrotum, og vitjandi fáa eisini høvi til at tosa við leiðslu, lærarar, næmingar og lestrarvegleiðarar. Ein kaffi- ella temuður við onkrum góðum afturvið verður eisini at fáa.
Tilfeingisbreytin er serliga ætlað ungdómum, sum hava áhuga fyri náttúru, umhvørvi og burðardygd. Stutt sagt er talan um eina grøna gymnasiala breyt, sum tekur trý ár. Breytin gevur almennan lestrarførleika til hægri lærustovnar.


text:
Tíðindaskriv frá Miðflokkinum
politikkur30-08-2017 - 10:30 - Jóanis Nielsen
Mannarættindi ella køksútgerð, góði Uni
Uni, fitti og skilagóði sjónvarpsverturin, spyr Poul, sum seinastu tvey árini er vorðin serkønur i flogferðum: ”eitt er hvat Føroyar útflyta, hvat fara vit at innflyta úr Turkalandi”.
Tíðuliga sperdur av spurninginum stamar fremsti vinur Erdogans í Føroyum okkurt um.... ” so undarligt... teknikkur og, og, og, og hattahar køksútgerð.... sum vit hava keypt”.
Og vit, sum væntaðu, at vit nú fóru at hoyra veruliga orsøkina til kærleika samgongunnar til valdsharran, sum eirindarleyst skamferð sítt egna fólk, sita sum kánus.
Heldur ikki fingu vit at vita, um ætlanin kanska er at søkja sær ráðgeving um mannrættindi frá Erdogan, ella frætta hvussu best er at fara við fakfeløgum. Ella um tað kanska er eftir ráðum hansara, at samgongan hevur broytt starvsfólka- og setanarpolitik. Hetta við ikki at seta best egnaðu og fremst innstillaðu í starv, men heldur seta vinir og kenningar í størv, sum ikki eru lýst leys hjá øllum at søkja.
Men hvat, vit fáa kanska svarið, um tað eydnast rættvísunnar samgongu at opna fyri enn størri handli við Kina. Har sita fangar í milliónatali, flestu fongslaðir fyri teirra kristnu trúgv. Sita svøltandi handan fangamúrar og framleiða vørur, sum samgongan so kann bjóða føringum fyri ein bíligan pening. Trælahaldsvørur úr enn einum landi, har mannarættindi eru til fótatraðk og mannalív onki verða vird.
Miðflokkurin á Løgtingi


text:
Góði Jenis
John Ivar Venned hevur verið so vinarligur at geva okkum á Gudloysi loyvi til at endurgeva hansara týðing av kenda lesarabrævinum til Dr. Lauru. Týðing John Ivars var at síggja í Mánadags Sosialinum tann 13. september 2010. Um Jenis av Rana hevur hug at svara hesum brævinum, leggja vit hjartans fegin hansara svar avtrat hesum bloggupostinum.
Góði Jenis
Takk fyri at tú gert so nógv fyri at upplýsa fólk viðvíkjandi Guðs lóg. Eg havi lært sera nógv frá tínum útsøgnum, og royni at deila tann kunnleikan við so nógvum fólkum sum eg kann. Tá onkur roynir at forsvara samkynda lívsstílin, til dømis, so minni tey bert á at í Triðju Mósubók 18:22 stendur týðiligani, at tað er ein andstygd. Onki meiri at diskutera. Eg havi tó brúk fyri eitt sindur av ráðgeving frá tær, viðvíkjandi nøkrum øðrum ávísum lógum og hvussu vit skulu fylgja teimum: (more…)


text:
Ruðuleiki í ferðsluni frá Skálafjarðartunlinum skal fyribyrgjast nú
11. september 2016
Um vit sum borgarar vilja sleppa undan ferðsluruðuleika í og rundan um Tórshavn, tá Skálafjarðartunnilin letur upp, mugu fólkavald í býráðnum vakna, staðseta og seta í ger nýggjan innkomuveg alt fyri eitt
Stundum skulu bæði asfalt og betong til fyri at gera tilveruna hjá fólki eitt sindur lættari.
Hetta er ikki minst galdandi fyri vegagerð í sambandi við Skálafjarðartunnilin.
Manglandi innkomuvegur til Havnar
Flestu eru fegin um, at Skálafjarðartunnilin kemur, og at vegurin oman til tunnilsmunnan við Hvítanes er um at verða liðugur.
Eisini er framdrift í, at tilboðini um at gera sjálvan tunnilin skjótt skulu latast upp.
Kortini manglar ein týðandi partur, og tað er spurningurin um, hvar og hvussu nýggi innkomuvegurin til Havnar skal liggja.
Tað kann ikki vera annað enn rímiligt, at nýggi innkomuvegurin verður projekteraður og klárur at taka í brúk, samstundis – ella áðrenn – Skálafjarðartunnilin letur upp.
Hetta hava havnarborgarar krav uppá, tí annars verður ruðuleiki í ferðsluni, og tað vil ongin hava.
Broyttar fortreytir
Í einari frágreiðing frá Landsverki frá november 2004 stendur m.a., at Tórshavnar kommuna skal gera ein komunalan ringveg vestan fyri býlingin Inni á Gøtu og oman móti Sandvíkarhjalla.
Hetta er ein ætlan, sum nú er heilt burturvið at gjøgnumføra. Ringvegurin, sum nú er gjørdur, tekur ikki hædd fyri hesum.
Eisini verður gjørdur ein kirkjugarður skamt har frá, so ikki kann leggjast ein kommunalur ringvegur millum komandi kirkjugarð og býlingin Inni á Gøtu.
Í somu frágreiðing er eisini ein landsvegur projekteraður. Vegurin skuldi leggjast oman millum Skarðshjalla og Sandvíkarhjalla og víðari oman í Kaldbaksvegin. Men eftir, at tunnilin er fluttur eystur til Hvítanesar, má hesin vegur eisini rættast til, so hann rakar eina komandi rundkoyring.
Hvítanesvegurin klárar ikki trýstið
Landsverk fór uml. Ár 2000 undir at gera nýggjan innkomuveg til Havnar. Hetta strekki, ið er undir 1 km. til longdar, er ikki komið nógv longur. Ein vegbrúgv er komin afturat. Tað, sum manglar at gera, fyri at koma oman til Hvítanesvegin/Kaldbaksvegin, er ein teinur millum 1-1,5 km.
Frá Sundsvegnum og oman til Oyggjarvegin er strekkið eisini áleið 1-1,5 km. Tað vil siga áleið 3 km. tilsamans. Hesi mugu og skulu gerast. Tey hava alt ov leingi ligið á láni.
Longu nú klárar Hvítanesvegurin als ikki alla ferðsluna. Tøl frá 2003 vísa, at 7.976 akfør um samdøgrið koyrdu um Hoydalsá. Hetta var fyri 13 árum síðani, og ferðslan er økt munandi hesi árini.
Vit skulu í gongd nú
Eftir ætlan skal Skálafjarðatunnulin standa liðugur um trý ár, so tað ræður um at koma í gongd við innkomuvegin sum skjótast.
Sum valevni til komandi kommunuval fari eg at fylgja hesum máli og arbeiða fyri at fyribyrgja hóttandi ferðsluruðuleikan, ið verður veruleiki, um nýggi innkomuvegurin ikki verður gjørdur skjótast møguligt.
Gott val.
Jens Knudsen
valevni Sambandsfloksins til býráðsvalið í Tórshavnar kommunu
RN
Aftur


text:
Fyrilestur um Rehabilitering - á Fólkafundi 2012
26. september 2012
Hóast nógv er gjørt, so røkka vit ikki øllum ásetingum í ST-sáttmálanum, men vit eiga miðvíst at arbeiða fram ímóti at skapa umstøðurnar soleiðis, at okkara børn og ungdómur skulu hava javnbjóðis møguleikar til útbúgving og til mennandi virksemi. Øll hava sama rætt til umsorgan, læring og avbjóðingar, so tey kunnu skapa sær innihald og lívsvirði í gerandisdegnum.
Tað eru ongi, miðnámsskúlatilboð til fólk við serligum tørvi. Arbeitt verður við einum serflokki innan miðnám. At ung, sum fylla 18 beinleiðis fáa fyritíðarpensjón hoyrir ongastaðni heima, tey skulu hava møguleika at fáa eitt arbeiði um tey megna tað.
Vit vanta familjuráðgeving ella viðgerð. Vanliga verður sagt, at fyri hvønn misnýtara eru 5 fólk tætt knýtt til persónin, so tað er lætt at síggja og skilja, at nógvar familjur eru raktar, og børn vaksa upp í ótryggleika, tí familjan sum heild heldur seg burtur frá øðrum og liva í einsemi.
Nógvir borgarar í samfelagnum hava gjøgnum alt sítt lív, ella stóran part av sínum lívi, brúk fyri stuðli ella hjálp og eru heft at hjálp frá øðrum. Tey hava brúk fyri, at onnur geva teimum mat, hjálp til persónliga røkt, og at onnur stórt sæð avgera, hvat tey fáa burturúr lívinum – eisini um og nær tey sleppa út, um tey sleppa at ferðast, um tey sleppa við, tá familjan møtist o.a. Men trupulleikin er, at tey skulu innordna seg eina skipan, sum ikki tekur hædd fyri teirra persónliga tørvi, men heldur eftir einari skipan, sum raðfestir, alt eftir, hvussu fíggjarliga støðan er .
RN
Aftur


text:
Orð: Chas. Justice og W. Rogers
Lag: Chas. Justice
Týtt: Zacharias Zachariassen
1. Eigur tú Frelsaran, og er hann tær nær,
breiðir hann sólskin yvir vegin hjá tær?
Tá kvøldarskuggar falla,
og dagur tín skal halla,
setir tá lívsins sól?
2. Eg eigi Frelsaran, og hann er mær nær,
hann breiðir sólskin yvir vegin hjá mær!
Tá kvøldarskuggar falla,
og dagur mín skal halla,
skínur tó lívsins sól!
3. Vit eiga Frelsaran, hann er okkum nær,
hann breiðir sólskin yvir vegin frá sær!
Tá kvøldarskuggar falla,
og dagur vár skal halla,
skínur tó lívsins sól!


text:
Ásla: Eg eri ræðuliga spent
ítróttur13-09-2017 - 15:08 - Jóanis Nielsen
FSF Varpið: Hóskvøldið kl. 19:00 spælir føroyska kvinnulandsliðið fyrsta dystin í undankappingini til HM 2019. FSF Varpið hevur fingið orðið á Áslu Johannesen, og hon lovar, at tær eru til reiðar at møta Kekkia.
- Eg havi tað fantastiskt, og eg eri ræðuliga spent. Soleiðis sigur Ásla Johannesen undan stóru avbjóðingini á Tórsvølli í annaðkvøld, hóskvøldið, klokkan 19:00, tá Kekkia kemur á vitjan.
Føroyska kvinnulandsliðið leggur í løtuni seinastu hond á fyrireikingarnar til fyrsta dystin í undankappingini til HM 2019. Liðið hevur havt fýra venjingar, og nú verður bara bíðað eftir sjálvum dystinum.
- Vit kunnu rokna við, at kekkiska liðið fer at leggja høgt press, og tí kann væntast, at hetta verður strævið fysiskt. Men vit eru til reiðar, sigur Ásla Johannesen við FSF Varpið.
Ókeypis atgongd er til HM-undankappingardystin ímillum Føroyar og Kekkia.
Øll samrøðan við Áslu Johannesen kann síggjast her...


text:
StÍF ætlar at stápla nýtt og skilagott upp á beinini
ítróttur13-09-2017 - 11:00 - Jóanis Albert Nielsen
Seinastu dagarnar hava vit havt upptakt við øllum liðnum í FTZ-deildini, sum byrjar um vikuskiftið. Og seinasta lið í ársins upptakt er StÍF, sum hevur fingið nýggjan venjara. Dia Midjord er nýggi venjarin hjá StÍF, hann hevur svara nøkrum spurningum.
Hvussu hava tit fyrireika tykkum til kappingina?
- Vit vandu styrkivenjing í nakrar vikur í summar, og byrjaðu við hallarvenjing um hálvan august.
Hava verið ov fáir, so allir spælarar eru ikki komnir í nøktandi grundvenjing enn. Vit eru afturút við kropsliga partinum, og tað gongur útyvir tekniska- og taktiska partin, sum tískil haltar aftaná. Men tað sær frægari út við manning nú, og venjingarnar geva eisini størri úrtøku.
Hvussu sær hópurin út í ár í mun til í fjør?
- Nakrir spælarar eru givnir, onkur er farin at lesa, og onkur spælari er farin til annað felag. Helst er hópurin nakað viknaður í mun til í fjør.
At hava fáar spælarar, nýtist tó ikki at vera ein veikleiki. Tí vit fáa hugsavnað okkum fult og heilt um hesar spælarar. Teir fáa nógva venjing, og tað gevur møguleikan at stápla nakað nýtt og vónandi skilagott upp á beinini.
Samanlagt hava vit ein smalan hóp við toliligum dygdum og hampiligum royndum. Nakrir raskir ungir spælarar eru ímillum, og tá ein blandar royndar eldri við raskan ungdóm, er tað ofta eitt gott grundarlag at byggja víðari á.
Kjartan Johansen er farin til Kyndil, og Borgar Persson er givin. Ungi danski málverjin Joakim Jürs er komin til felagið.
Teir yngru eru eitt ár eldri, og onkur yngri spælari aðrasteðs er eisini komin aftrat. Og helst verða vit fleiri, tá fótbóltskappingin endar.
Hvønn málsetning hava tit til kappingina?
- Tað týdningarmesta málið er, at spælararnir hvør sær mennast á tekniska-, taktiska- og fysiska økinum.
Vit royna at klatra so langt upp á stigatalvuna sum gjørligt. Um allir spælarar menna seg, mennist heildin eisini – og tá kann væl vera, at vit megna at skava nøkur stig saman.
Hvussu langt tað røkkur, kann bert tíðin vísa.


text:
Broyt kommunuskattin til progressivan skat!
Skrivað hevur Róði Hansen Dam 08.05.2017 - 16:16
Júst sum landsskatturin er progressivur, so eigur kommunuskatturin eisini at verða progressivur. Tann fátækasti arbeiðarin rindar júst sama skattaprosent sum tann ovurríki bankastjórin. Kommunuskatturin er fullkomin flatskattur, har øll gjalda sama skattaprosent og tað er so órættvíst sum tað kann verða, í einum annars samhaldsføstum samfelag, har teir breiðastu herðarnir bera tyngstu byrðuna.
So kæri fíggjamálaráðharri, er tann stundin ikki komin har vit skulu gera nakað við ójavnan í Føroyum? Progressivur skattur eigur júst at vera nakað fyri ein vinstrasinnaðan politikara, sum vil øllum teimum fátæku væl.
Um tú ikki heldur, at kommunuskatturin eigur at verða líka progressivur sum landsskatturin er, so eru vit mong, sum halda, at tú eigur at koma við einari frágreiðing, um hví tú heldur, at tað er rætt, at láglønt skulu gjalda sama skattaprosent sum hálønt.
Um vit fingu progressivan kommunuskatt, so høvdu vit fingið øll tey við lágari inntøku upp á fátækamarkið. Tað eru fleiri túsund í dag, ið liva undir fátækamarkinum og teimum kunnu vit ógvuliga lættliga hjálpa við at broyta kommunuskattin til ein progressivan skattastiga.
Núverandi skattastigi er ein avoldaður máti at skatta fólk uppá, har øll skuldu gjalda tað sama. Hetta má broytast, um vit skulu skapa eitt betri samfelag fyri øll og ikki bara fyri tey háløntu.


text:
Kvívíkar kommuna: Tað er Articon, sum gerð nýggja kirkjugarðin í Kvívík, og hava teir nú grivið moldini av, so skjótt er klárt at spreingja, skrivar kommunan á síni heimasíðu.
- Innan stutta tíð fer Dia at laga niðara garðin og er ætlanin at alt arbeiðið verður liðugt einaferð heyst, skrivar kommunan.
Men eisini onnur arbeiði eru í Kvívíkar kommunu, eitt nú at fáa lagt vatn, el, og onnur rør í bátahylin á Válinum.
- Tað arbeiðið er komið væl áleiðis. Umleið hálvan august er ætlanin at fáa sett el-skáp upp og stakitt, og er enn ætlanin at taka hann í brúk síðst í august ella fyrst í september.
Um tú veitst okkurt, sum VP ikki veit - skriva so til vp@vp.fo
tann


text:
Les. Ástøði er partur av Les røðini, men er eisini ein sjálvstøðug ein. Bókin viðger ymisku tekstasløgini, og hvussu hesi kunnu greinast. Tekstasløgini umfata prosaskaldskap, yrkingar, ævintýr, sagnir, kvæði og yrkistekst. Harumframt er eitt kapitul um myndagreining, og eitt kapitul um føroyska myndlistasøgu.
Les 3 er triðja bók í Les røðini. Tekstasavnið er ætlað til føroyskt í 10. flokki. Tekstasavnið er uttan iva e...
Les 3. Arbeiðsbók er ætlað at verða brúkt í samband við viðgerð av tekstunum í savninum Les 3.


text:
Bussar okkara eru nýmótans og eru helst bestu og nýggjastu bussarnir í landinum. Her hevur tú møguleikan at síggja myndir og fáa vitan sum t.d. tal av sitiplássum í bussunum.
Bussur nr. 22
Hetta er ein bussur frá 2015 við lyft til koyristól.
Árgang: 2015
Ferðandi: Sitipláss 19+1
Bussur nr. 23
Árgang: 07/2014
Ferðandi: 18
Bussur nr. 24
Árgang: 06/2014
Ferðandi: 18+1
Bussur nr. 25
Árgang: 2012
Ferðandi: Sitipláss 44+1
Bussur nr. 28
Hetta er ein luxusbussur frá 2013.
Merki: Volvo 9900
Árgang: 2013
Ferðandi: Sitipláss 53+1
Útgerð: Panoramasetur, 230 volt stikk við øll setur, wc, kaffimaskinu, pylsukókara, 2 køliskáp, sjónvørp, ið millum annað kunnu vísa vegin framman fyri bussin, klimaanlegg/aircondition og mangt annað.
Bussur nr. 29
Enn ein luxusbussur, men hesin Volvo 9700 er frá 2015
Árgang: 2015
Ferðandi: 55+1
Útgerð: panoramasetur, 230v við øll setur, wc, kaffimaskinu, pylsukókara, 3 køliskáp, sjónvørp, klimaanleg / aircondition og mangt annað.


text:
Orð: Liv Olsson
Lag: M.C. Restorff
Týtt úr norskum: Svenning av Lofti
1. Um enn sorgir og órógv meg tyngja,
og eg kærleika Guds ei kann sjá,
ferðist fram eg í trúgv og kann syngja:
Har heima eg hvílu skal fá.
Niðurlag: Enn skínur Guds sól handan támið,
og har frammi, ja, har verður klárt,
enn bleiktra Guds stjørnur á hválvi,
:,: okkum veittra til heimlandið várt. :,:
2. Ber mín leið gjøgnum ljós ella myrkur,
um lægd ella fjallanna rygg,
og um tað er regn ella turkur,
er leiðin til heimlandið trygg.
3. Og krossurin stendur og peikar
á tann veg, sum til heimlandið ber,
heimlandstónin í hjartanum leikar:
Gleð teg, sál mín, skjótt heima tú er.
Orð: Annie Hartelius
Lag: Enskur uppruni
Týtt: Svenning av Lofti
Upprunaheiti: Jag går till det land där ovan
1. Eg eri á veg til Landið,
mær einki skal darva har,
í fagnaði síggja Jesus
og teir stríðsmenn, ið fóru undan mær.
Niðurlag: Eg eri á veg til Landið,
skal fegnast við einglunum har,
í dýrdleika Jesusi prísa,
og teir stríðsmenn, ið fóru undan mær.
2. Nú, meðan eg skeiðvøllin renni,
eg veit, at Jesus meg sær,
hans elskandi rødd eg kenni
og teir stríðsmenn, ið fóru undan mær.
3. Fólk siga, eg eri ein dári,
og fjøldin smílist og lær,
tó eg stevni til himmalska Landið
og teir stríðsmenn, ið fóru undan mær.
4. Tey siga, til einkis eg stríði,
til fánýtis stríðsbúnan bar,
men eg syngjandi framá tó stevni
til teir stríðsmenn, ið fóru undan mær.
5. Í frelsunarstríðnum eg standi,
eg óræddur herbúnan bar.
Eg streingi til himmalska Landið
og teir stríðsmenn, ið fóru undan mær.
Orð: Svenning av Lofti
Lag: Gunnar Mikkelsen (Dýrd á vík og vág)
Viðmerking: Svenning yrkti sangin í 1998, tá mamma hansara fylti 90 ár.
Móðurmyndin er
vakrast her í verð.
Bróstabarnið ongantíð hon gloymir,
tekur tað at sær,
trygt tað hvílir har
til tað burt í annan heim seg droymir.
Móðirin hon er
tann, sum munin ger
tá á barnaárum ilt kann hótta.
Stillar barnasinn,
kínir milt á kinn.
Barnið gloymir burtur allan ótta.
Kvæmi ungdómstíð,
móðir mild og blíð
fjálgaði og menti unga sinnið
til so við og við
styrktust lívsins stig.
Eygnustundir festu seg í minnið.
Nú er middagssól
farin handan hól,
andlit títt nú vesturskinið prýðir.
Ongantíð sum nú
yndislig ert tú.
Kvøldarroðin gyllir lívsins líðir.
Orð: Annie Johnson Flint
Lag: Hubert Mitchell
Týtt: Meta av Fløtum (ørindini) og Svenning av Lofti (niðurlagið)
Hann gevur meir náði, tá byrðin gerst tyngri,
er stríðið ov svárt, er hann við vára lið.
Í stórari kreppu hans miskunn er størri;
í margfaldum royndum hann gevur sín frið.
Guds náði er botnleys, ómáldur hans friður,
og aldri hans megi kann svinna avstað;
tí av sínum veldigu, ævigu skattum
hann gevur og gevur og gevur hvønn dag.
Tá vit eru ovbyrjað, orka ei meira,
útlúgvað og gevast á hálvari leið;
ei ment eru longur í stríðnum at standa,
Gud styrki tá sendir, hann svíkja kann ei.
Orð og lag: Åge Samuelsen
Týtt: Svenning av Lofti
1. Áh, Jesus, tú mín Frelsari og Harri,
so ríklig náði tín og miskunn er.
Eins og Maria eg tær komi nærri
til føtur tínar – hetta hvíld mær ber.
Mín Frelsari, títt kæra navn eg teski,
úr hjartadýpinum eg prísi tær.
Mín Jesus, inniliga eg teg elski,
tín náðisól nú lýsir fyri mær.
2. Nú fjaldur eri eg í tíni náði,
títt Orð er vorðið fóti mínum ljós.
Í royndarstundum nýggja kraft eg fái,
tín Andi leiðir meg á lívsins kós.
Lat altíð eldin mær í barmi brenna,
tín kærleik fylla lat meg dag um dag,
so eg kann læra onnur teg at kenna
og sál mín tæna tær við ídni glað.
3. Mítt ynski er at vera tær til gleði,
at tæna tær og lýsa øðrum veg.
Takk, at tú gevur kraft á lívsins vegi
at lýsa sum ein stjørna fyri teg.
Tú ert mítt lív, mín sigurskraft og megi,
mín lovsongur á royndarkendu ferð,
inntil eg hitti teg á dýrdardegi
og síggi teg, mín Jesus, sum tú er.
Orð og lag: Albert Allen Ketchum
Týtt: Oddmar Marsten og Svenning av Lofti
Upprunaheiti: Why do I sing about Jesus?
1. Í mínum hjarta er gleði,
Jesus frá synd frelsti meg.
Frelsara mínum eg prísi,
reinsaður nú eri eg.
Niðurlag: Hví vil eg syngja um Jesus?
Hví er hann alt fyri meg?
Hann er mín Harri og Gud, sum
doyði, og frið fekk eg.
2. Bert eina sjón av hans góðsku,
og tað mær nóg mikið var.
Bert við at hyggja á Jesus,
náði og frelsu tú fær.
3. Fagrastur er hann av øllum,
fagur sum liljan at sjá,
krýndur við dýrd og við heiður,
kærleika, miskunn og náð.


text:
Arbeiða javnaðarløgmenn ímóti okkara demokratisku skipan?
Skrivað hevur Edmund Joensen, Løgtingsmaður fyri Sambandsflokkin 03.09.2017 - 23:30
Heldur enn at verja borgarar móti politikarum blástempla teir, at demokratiið verður avlagað
Týdningarmesta uppgáva hjá einum løgmanni er at verja okkara demokratisku skipan. Tað vil siga Grundlóg, Stýrisskipan, Heimastýrislóg, Tingsskipan og sjálvandi lógir annars.
Skyldan hjá løgmonnum er at verja borgarar móti politikarum, sum vilja sníkja broytingar inn og avlaga demokratiið.
Vit plaga at síggja í sjónvarpi, hvussu álvarsliga og hátíðarliga forsetin í USA verður tikin í eið. Við hondini á halgubók svørjir hann at verja og at halda Stýrisskipanina, ”The Constitution”.
I Fólkatinginum verður skrivað undir at halda Grundlógina, áðrenn ein fólkatingslimur kann taka sæti i Tinginum.
Teir arbeiða ímóti
Her í Føroyum letur til, at javnaðarløgmenn ikki hava somu fatan av, hvat ið týdningarmesta uppgávan hjá einum løgmanni er.
Jóannes Eidesgaard, táverandi løgmaður, knúlvaðist við at leggja eitt flaggdagsálit fyri Tingið, sum tó fall burtur á ólavsøku, men sum hann kortini pástóð framvegis var í Tinginum. Partur av álitinum minti mest um prosatekst.
Málið varð latið Tinginum hálvhjartað, og úrslitið var hareftir. Onki kom burturúr
Við sonevndu ”stjórnarskipanini” hjá verandi løgmanni eru ongar viðmerkingar, sum útgreina lógaruppskotið. Og hesuferð eru Palliba og Marsanna biðin um at senda viðmerkingar inn til løgmann.
Gudarnir skulu vita, hvussu tey skulu hava nakran kjans at gera seg galdandi, tá ongar viðmerkingar eru, sum neyvt siga, hvat ið landstýrisins ætlan er, og nú fremstu advokatar ógvast við.
Í Tingskipanini stendur, at greiðast skal frá ”innihaldinum av hvørjari einstakari grein í uppskotinum. Eisini skal her verða greitt frá ætlanini við greinini, og hvussu hon skal skiljast”.
Við ongum viðmerkingum verður sjálvt Løgtingsskrivstovan á ”Herrens mark”, tá ið lógin skal umsitast.
Føroyskur heimarættur
Annars lystir mær at vita, hvør ætlanin við føroyskum heimarætti er?
I verandi Styriskipanarlóg er ásett, at valrætt til Løgtingið hevur hvør, ið fylt hevur 18 ár, hevur danskan heimarætt og er heimahoyrandi í Føroyum.
I uppskotinum hjá verandi javnaðarløgmanni verður hetta broytt.
Orðini ”heimahoyrandi í Føroyum” eru ikki við í ”stjórnarskipanini”, sum løgmaður sendi til hoyringar.
Er veruliga ætlanin at geva valrætt til ikki heimahoyrandi í Føroyum í túsundtalið?
Er meiningin veruliga, at túsundtals føroyingar, ið búgva uttanlands, skulu avgera, hvat henda skal í Føroyum? Skal loysingin nú hava hjálp úr Danmark og útlondum?
Nú skulu tey spæla við valrættinum, og tað vóni eg ikki, at føroyingar finna seg í.
Hví er Jóannes firtin?
Annars skilji eg av lesarabrævinum hjá Jóannesi Eidesgaard, at hann er firtin, tí eg ikki nevndi hann í fyrra lesarabrævi mínum sum ein av teimum, ið setur dagsskránna í Javnaðarflokkinum.
Eg umberi.
Jóannes góði! Tú skrivar nakað, sum hvørki tú ella onnur í Føroyum trúgva uppá.
Sambandsflokkurin hevur altíð viljað havt fullan og prístalsviðgjørdan blokkstuðul. Løgið kennist tað, at tú sum samgonguleiðari ikki so frætt sum fekk pristalsviðgerina upp á aftur aftan á fullveldislandsstýrið. Men tað er at fegnast um, at í seinastu samgongu við Fólkaflokkin bar til, tað gekk sum fótur í hosu.
At so Javnaðarflokkurin saman við Tjóðveldinum eina ferð afturat fastfrystur blokkstuðulin, sum føroyingar eiga fult og heilt, tað sigur alt um Javnaðarflokkin.
Avlaga demokratiið
At enda eru tað útsagnirnar hjá verandi formanni Javnaðarfloksins um, at sonevnda ”stjórnarskipanin” viðhvørt skal standa við síðuna av Ríkisgrundlógini og stundum undir Ríkisgrundlógini.
Hetta er at troðka Ríkisgrundlógina av, og avleiðingin er loysing.
Stór synd er at síggja, hvussu Aksel V. Johannesen er noyddur til at bukta og benda seg og taka pástandir úr leysum lofti.
Tá ið ein løgmaður ikki verjir sínar borgarar móti politikarum og ikki virðir Ríkisgrundlógina og yvirskipaðar lógir í Føroyum, tá er spurningurin: nær fær tað avleiðingar?


text:
Danski elitusjefurin Lars Sørensen skrivar rættiliga áhugavert her á bloggu síni á svoem.dk, um sínar tankar nú danskir landsliðssvimjarar skifta feløg. Vit hava hoyrt um hetta fyrr, at tað møguliga er tí at summi feløg bjóða løn, sum til dømis nú Mads Glæsner skifti felag. Sørensen heldur at – ja – tað kann skyldast at størri krøv eru til løn, nú landsliðssvimjararnir ikki gevast so tíðliga sum fyrr, og tí hava tørv á veruliga professionalisering. Men hann sigur eisini frá svimjarunum, at teir virðismeta eisini annað enn pengar, sum til dømis at feløgini minnast til at viðurkenna teir.
Í Danmark er tað so, at teir allarbestu svimjararnir fáa tilboð um at venja saman á “Det Nationale TræningsCenter”, undir landsliðsvenjaranum Paulus Wildeboer. Men tó so, at teir enn hoyra til sítt upprunafelag, á donsku meistarastevnuni og líknandi. Og Sørensen sigur beinleiðis: “Eliteafdelingens holdning er den, at svømmerne skal respektere deres klubber og det bagland de kommer fra, når de skifter til NTC. Det er jo sådan, at svømmerne på trods af ophold på NTC stadig fastholder at være startberettiget for deres klubber, og at Dansk Svømmeunion aktivt støtter NTC-svømmeres hjemrejse til klubtræning med mere”.
Men har er altso okkurt við, at upprunafeløgini meira ella minni gloyma sínar svimjarar á úrvalsdeplinum. Sørensen hugsar eina støðu, har svimjarin eftirhondini hevur lítið og einki samband við upprunafelag og upprunavenjara, og tí ikki følir neyðugan uppbakning, tá ið hann so einaferð av einhvørjari orsøk fær tørv á hjálp og viðurkenning. So skiftir hann kanska til felag ella velur at gevast, og venjararnir velja heldur at skeldast um hvønn annan og svimjaran, enn at tosa við hvønn annan. “Og er det virkelige problem ikke her, som allerede antydet, at uligheden i dansk elitesvømning vokser? Svømmerne bliver stadig mere professionelle, og klubbernes organisering og matchning af denne udvikling halter bagefter. Sammenhængskraften er under pres.”
Áhugaverdur lesnaður, um eina støðu sum kanska er eitt sindur fjar frá okkum í Føroyum, við tað at vit ongan úrvalsdepil hava, og heldur onga Team Danmark líknandi skipan til at ‘professionalisera’ svimjihópin við. Tí er tað her hjá okkum nokk meira uppgevandi, at man til dømis sum venjari á Toftum bara velur at skilja, at svimjararnir gevast ella skifta felag, tá ið teir vaksa burtur úr 16 metra hylinum, ella fáa trupulleikar við bæði at venja og arbeiða ella taka útbúgving. Her eru enn so forsvinnandi fáar skipanir til at fáa tingini at sampakka, at vit bara velja at njóta tað meðan vit hava tey.


text:
10. Mai 2015
Hey Føroyingar í Aalborg og Norður Jútlandi! Leygardagin 16 mei bjóðar Álaborg brunsj í hølum felagsins á Forchhammersvej. Dyrnar lata upp kl.10:00 á Álastovu á Forchhammersvej.Felagið borðreiður við góðum morgunmati. Egg, flesk, viðskera, rundstykki, rugbreyð og kaku omaná. Felagið hevur eitt spælirúm har tað...
07. Mai 2015
Náttanna drykkur! Ella "drink of the night" verður nú eitt átak, sum kemur at seta dám á spurnarkappingarnar (pubbquiz) hjá felagnum. Til hvørja pubbquiz verður tað møguligt at keypa sær ein øðrvísi drykk fyri ein sømiligan prís!8. mei pubbquizzin bjóðar, sum náttanna drykkur Irish Coffee...
04. Mai 2015
Fríggjadgin tann. 8 mei verður pubquiz í Álastovu. Góðir spurningar og gott lag setur sín eyðkenda dám á kvøldið, har Føroyingar hittast! Dyrnar lata upp kl.20:00 og quizzin byrjar kl.21:00. Okur hittast í Álastovu á Forchhammersvej 5-7!______________________Vegna serliga umstøður var Kom og Spæl tíverri...
30. Apr 2015
Blaðið Túnatos er aftur at finna millum útisetar í NorðurjútlandiBlaðið Túnatos hjá Føroyingafelagnum í Aalborg verður nú endurútgivið, men í nýggjum hami. Blaðið er ætla limum felagsins og útisetum í Norðurjútlandi. Endamálið við Túnatos er at varpa ljós á felagið og tað sum rørir...